AstroΤσαούσα 20/04 - 26/04: Κάνε τα πικρά γλυκά! - Astrology.gr\nΗΛΙΟΣ - 00° 47' 46" ΔΙΔΥΜΟΙ\nΣΕΛΗΝΗ - 19° 14' 07" ΥΔΡΟΧΟΟΣ\nΕΡΜΗΣ - 00° 40' 19" ΔΙΔΥΜΟΙ R\nΑΦΡΟΔΙΤΗ - 22° 08' 26" ΚΡΙΟΣ\nΑΡΗΣ - 27° 41' 47" ΙΧΘΥΕΣ\nΔΙΑΣ - 02° 02' 04" ΚΡΙΟΣ\nΚΡΟΝΟΣ - 25° 05' 30" ΥΔΡΟΧΟΟΣ\nΟΥΡΑΝΟΣ - 15° 44' 42" ΤΑΥΡΟΣ\nΠΟΣΕΙΔΩΝΑΣ - 25° 04' 03" ΙΧΘΥΕΣ\nΠΛΟΥΤΩΝΑΣ - 28° 29' 09" ΑΙΓΟΚΕΡΩΣ R\nΒΟΡΕΙΟΣ ΔΕΣΜΟΣ - 22° 28' 54" ΤΑΥΡΟΣ R\nΕΒΔΟΜΑΔΙΑΙΕΣ 20 Απρ 2022\nAstroΤσαούσα 20/04 - 26/04: Κάνε τα πικρά γλυκά!\nΗ Αστροτσαούσα δεν μασάει τα λόγια της και σου λέει την εβδομαδιαία σου πρόβλεψη, όπως ακριβώς είναι! Αντέχεις να τη διαβάσεις; Για να σε δούμε...\nΘα μπορούσε να πει κανείς πως αυτή η εβδομάδα είναι ζόρικη, αλλά επειδή η επόμενη δίνει πόνο, θα την χαρακτηρίσω απλώς απαιτητική. Μην είμαστε κι αχάριστοι! Ποδαρικό στα αστρολογικά δρώμενα κάνει ο Ήλιος, που στις 20, μπαίνει στον Ταύρο. Χαρούμενα γενέθλια Ταυράκια! Με τον Ήλιο εκεί λίγο πολύ όλους μας πιάνει ένα θέμα με τα λεφτά, την ασφάλειας, την καλοπέραση και γενικώς την παρτάρα μας. Αλλά ΟΚ! Τη ζημιά όλη την κάνει ο Ερμής στον Ταύρο που τρώει το τετράγωνο του Κρόνου στον Υδροχόο στις 24/04. Σφίγγουν οι πισινοί μας, σαν να λέμε. Ακούμε τα σχολιανά μας από τους γύρω και δεν μπορούμε να βγάλουμε κιχ. Έχει να πέσει κριτική, φίμωμα αλλά και μουγγαμάρα. Γενικότερα, καλύτερα να ακούμε και να μη μιλάμε για να μη μας πάρουν τα σκάγια παραπάνω, ειδικά οι Ταύροι, οι Λέοντες, οι Σκορπιοί και οι Υδροχόοι. Την επόμενη μέρα 25/04 πάλι ο Ερμής κάνει όψη, εξάγωνο, αυτή τη φορά, με τον Ποσειδώνα από τους Ιχθύς. Καθόλου κακό, αντιθέτως βοηθάει να καταπιούμε πιο εύκολα όσα έγιναν και να δούμε και μία θετική πλευρά στα πράγματα ή να ξεγλιστρίσουμε από τη δύσκολη θέση.\nΠίκρα θα φας και ίσως και κάποιο πακέτο από πρόσωπα που θεωρείς φίλους σου και τόσο καιρό γίνεσαι θυσία για πάρτη τους. Πατάνε πάνω στο φιλότιμό σου και γνωρίζοντας πως δεν έχεις πονηρό μυαλό, σε πιάνουν στο μπίρι μπίρι για να σε τουμπάρουν. Όμως, επειδή το κάνουν φάτσα φόρα και κάπου κάνει μπαμ το επιτακτικό στιλάκι τους, εσύ θα τσινήσεις. Τώρα αναλόγως των καταστάσεων και τυχόν υποχρεώσεων που τους έχεις, μπορεί να αναγκαστείς να τους κάνεις το κέφι, πιθανώς να σου φύγουν και κάποια λεφτά. Επειδή όμως το σύμπαν δεν πολυγουστάρει τις αδικίες, με κάποιο τρόπο θα δεις την τσεπούλα σου να φουσκώνει από χρήμα.\nΌ,τι και να κάνεις στη δουλειά, ό,τι και να πεις, όπως και να φερθείς, βρίσκεις το μπελά σου και φυσικά τα ακούς κι από πάνω. Κι άντε, άμα είναι κανένας συνάδελφος, σε παίρνει να απαντήσεις, να υποστηρίξεις, βρε αδερφέ, τον εαυτό σου. Τι κάνεις όμως όταν πρόκειται για κάποιον, ο οποίος βρίσκεται πιο ψηλά από εσένα; Tου-μπε-κί! Ακούς τον εξάψαλμο, λες ευχαριστώ πολύ, θα λάβω σοβαρά υπόψη την κριτική σας (και καλά) και πας στη γωνίτσα σου να σιχτιριάσεις πριβέ. Το χάπι στο χρυσώνουν τα φιλαράκια σου που για να μην ακούν ολημερίς την γκρίνια σου, συμφωνούν τάχα σε όλα μαζί σου και βρίσκουν ό,τι πεις υπερφανταστικό (τι άλλο να κάνουν κι αυτοί οι δόλιοι; )\nΑπελπισία σε πιάνει και αναρωτιέσαι διαρκώς πως γίνεται να μην υπάρχει γύρω σου ένας (όχι δύο, όχι τρεις) έστω ένας άνθρωπος που να σε καταλαβαίνει και να μπορείς να σταυρώσεις μαζί του μία κουβέντα της προκοπής. Ούτε φίλος, ούτε συγγενής (ας ήταν κι ο μπατζανάκης σου), καλά για συνεργάτες και λοιπούς, άσ’ τα κλάφ’ τα. Και σαν να μην φτάνει αυτό, έχουν και γνώμη για όσα λες και πιστεύεις και σου κάνουν και υποδείξεις. Μεγαλοπρεπέστατα τους γυρνάς πλατούλα και προτιμάς τη μοναξιά σου, από το να σε συγχύζουν. Με το που φεύγεις μακριά από αυτά τα πηγάδια αρνητικής ενέργειας, μεγαλουργείς στη δουλειά σου!\nΝαι μεν αυτές τις μέρες περνάς περισσότερο χρόνο με τους φίλους σου και μάλιστα γνωρίζεις και καινούριο κόσμο, δεν το λες όμως απαραίτητα καλό. Θα μετανιώνεις την ώρα και τη στιγμή που ανοίγεις σοβαρές συζητήσεις, αφού ορισμένοι φίλοι-τσούχτρες θα βρουν την ευκαιρία να σου ρίξουν χολή και να σε κάνουν να νιώσεις άθλια για κάποιες επιλογές σου ή θα παίζουν με τις ανασφάλειές σου (να τους χαίρεσαι βρε). Αντί να τους ρίξεις πέντε φάσκελα και να κόψεις ρόδα μυρωμένα, κάθεσαι και μαζεύεις μέσα σου ό,τι ασυναρτησία ακούς, με αποτέλεσμα να πληγώνεται η καρδούλα σου. Ιδανικό σενάριο, να βρεις καινούριους!\nΘέλεις να αγιάσεις και δεν σε αφήνουν λιονταράκι μου! Εσύ, όπως πάντα άλλωστε, έχεις ένα σκασμό ιδέες και εμπνεύσεις για τη δουλειά σου, αλλά σου μπαίνουν σφήνα συνεργάτες, συνάδελφοι και λοιποί και τολμούν να σε αμφισβητούν. Η κριτική που σου κάνουν μπορεί να σε οδηγήσει στην παράνοια και δεν είναι με τίποτα καλοδεχούμενη. Πεισμώνεις εσύ, σε τσιγκλάνε κι αυτοί όσο βλέπουν ότι τσιμπάς και τελικά όλα μένουν στα λόγια και από πράξεις μηδέν. Κάνε ότι τους ακούς και στην πορεία τους φέρνεις στα νερά σου, χωρίς καν να το πάρουν χαμπάρι, αν και πρέπει να σκεφτείς το ενδεχόμενο να έχουν κάπου δίκιο (μην ουρλιάξεις!).\nΟύτε ψύλλος στον κόρφο σου! Από τη μία, σε περιμένει πήξιμο τρελό στη δουλειά και από την άλλη ένας έρωτας παθιάρης. Εσύ στη μέση να μην ξέρεις πού να δώσεις προτεραιότητα, καθώς θέλεις το πίτσι-πίτσι, τα ερωτόλογα και τις εκδρομούλες με το αμόρε, αλλά δεν μπορείς να επιτρέψεις να βγει στην πιάτσα η βρώμα πως δεν είσαι εντάξει και με το παραπάνω στις υποχρεώσεις σου. Μεγάλο δίλημμα και μόνο εσύ μπορείς να πάρεις την απόφαση. Πάντως μην κάνεις όνειρα ότι μπορείς να τα συνδυάσεις όλα. Αρχικά, δεν είσαι πολυεργαλείο κι έπειτα τι θα κάνεις, όταν, πάνω στη φάση, θα βαράνε τα τηλέφωνα; Θα τα σηκώσεις αγαπημένε/η μου και το πρόσωπο θα ξενερώσει.\nΌσο και αν τα μετράς, τα κουκιά δεν βγαίνουν! Μιλάμε για τα οικονομικά σου, γιατί αυτά πάσχουν σοβαρά αυτόν τον καιρό. Εσύ μπορεί να θέλεις να κάνεις dolce vita, όμως δεν σε παίρνει για έξοδα πολυτελείας κι αυτό θα το νιώσεις στο πετσί σου, μόλις τολμήσεις να σκεφτείς πόσες εκκρεμότητες και χρέη έχεις δημιουργήσει. Μαζέψου άμεσα και κάτι μπορεί να σώσεις! Χωρίς να θέλω να σε πικράνω παραπάνω, ούτε και στα ερωτικά θα ξημερώσει άμεσα άσπρη μέρα, ξηρασία έχει πέσει κι εκεί. Αν σου πω ότι μόνο για δουλειά ευνοείσαι αυτό τον διάστημα, θα χαρείς άραγε;\nΑρχίζεις και σκέφτεσαι πως έκανες την καλύτερη δουλειά που τόσο καιρό είχες το στόμα σου κλειστό και δεν ανοιγόσουν ούτε καν στη μάνα σου, που λέει ο λόγος. Eίπες κι εσύ να ανοίξεις παρτίδες με την οικογένεια, να μη σε λένε στρείδι και κρυψίνους και βλέπεις τώρα τα χαΐρια σου… Απέκτησαν γνώμη κι άποψη για τις προσωπικές σου υποθέσεις όλοι κι έχουν το θράσος να σου λένε και τι θα κάνεις. Συν το ότι απέκτησαν πρόσβαση σε πληροφορίες και λεπτομέρειες που δεν θα έπρεπε και τώρα μπορούν να σε ελέγχουν άμεσα ή έμμεσα. Αχ …πώς την πάτησες έτσι; Παρηγοριά θα βρεις στο έτερον ήμισυ, που θα σε έχει μέσα στα σιρόπια (αναγούλα θα σε πιάσει γιατί προτιμούσες κάτι πιο παθιάρικο για να στανιάρεις).\nΔεν περνάς καλά στη δουλειά αυτές τις μέρες και δεν βλέπεις κανένα φως στον ορίζοντα στο άμεσο μέλλον, σε φάση να θέλεις να πάρεις φόρα και να φουντάρεις από το παράθυρο. Δεν σου φτάνει το πρήξιμο από τους συναδέλφους και οι ίδιες και ίδιες χαζομάρες που ακούς καθημερινά, όπως και η ενοχλητικότατη ξερολίασή τους, αρχίζουν και σου δημιουργούν προβλήματα και καθυστερήσεις μέχρι και τα εργαλεία και τα μηχανήματα. Θα χαλάσουν όλα, από τα πιο απλά, π.χ. το συρραπτικό, μέχρι τα πιο σοβαρά, π.χ. ο υπολογιστής κι αυτό μεταφράζεται σε διπλό κόπο, κοινώς χώσιμο, για σένα. Τουλάχιστον το μυαλουδάκι σου κόβει και κουτσά στραβά θα βρεις στο τέλος λύση για όλα.\nΗ μιζέρια θα σε χαρακτηρίζει αυτές τι μέρες, ενώ και οι ανασφάλειές σου θα δώσουν ρεσιτάλ. Αντί να κοιτάξεις να περάσεις λίγο όμορφα με τους αγαπημένους σου ή το ταίρι σου, εσύ ανοίγεις το στόμα σου για να τους προσγειώσεις στην πραγματικότητα τους μαυρίζεις την ψυχή. Δεν συζητάμε το ενδεχόμενο να πρέπει να βάλεις το χέρι στην τσέπη για διασκέδαση ή κάποια μικρή πολυτέλεια. Εκεί αρχίζεις και γίνεσαι από κλάψας/ιάρα επιθετικός/ή για να βάλεις όρια στους καταχραστές που θέλουν να σε ξεζουμίσουν ή -το ακόμη χειρότερο- λες ψέματα για να τη γλιτώσεις (φυσικά σε παίρνουν μυρωδιά). Αυτά λες και μετά αναρωτιέσαι γιατί όλοι σε αποφεύγουν. Εμ τι να σε κάνουν;\nΔεν είσαι αρνητικός/η να συζητήσεις τα προβλήματα που υπάρχουν στο σπίτι σου με τους υπόλοιπους της οικογένειας. Αν μη τι άλλο δεν είσαι και κανένας/καμία απόλυτος/η, εγωιστής/ρια που μπετάρει κι έχει δικό του/της τρόπο σκέψης και δεν δέχεται καμία αντίθετη γνώμη. Ή μήπως είσαι; Tα συκώτια βρε τους έχεις φάει που επιβάλεις να γίνονται όλα όπως τα θες. Εσύ θεωρείς ότι απλά βάζεις όρια, οι άλλοι ήδη ψάχνουν τρόπους να σε βγάλουν από τη μέση. Υπάρχουν βέβαια πιθανότητες να τη γλιτώσεις, καθώς μπορεί να έχεις χίλια στραβά, αλλά αυτές τις μέρες είσαι φορτωμένος/η με χρήμα και άρα αγαπητός/ή. Αυτά πάνε μαζί! Μόλις στεγνώσεις όμως, θα σε σουβλίσουν!\nΣου συμβαίνει κάτι σπάνιο, αν όχι πρωτόγνωρο αυτές τις μέρες. Σκέφτεσαι πρώτα κι έπειτα μιλάς. Καλά έ, καταπληκτικό; Δεν σε παρεξηγεί κανένας, δεν λες αρλούμπες, περιγράφεις χωρίς υπερβολές και γίνεσαι από όλους αμέσως κατανοητός/η. Το μόνο που δεν λες να κόψεις, ούτε τώρα, είναι τα ψεματάκια (και αθώα βεβαίως βεβαίως) που σε βγάζουν από τη δύσκολη θέση (βάζουν όμως άλλους). Παρ' όλα αυτά αισθάνεσαι εγκλωβισμένος/η από την τόσο ξεκάθαρη ατμόσφαιρα που υπάρχει γύρω σου και αναπολείς τον παλιό καιρό. Μη σκιάζεσαι, δεν θα μείνεις έτσι για πάντα. Το «κακό» είναι περαστικό.\nΔιάβασε και τις υπόλοιπες εβδομαδιαίες προβλέψεις του ζωδίου σου εδώ!


VolosPress: Νέα συνάντηση στο υπ. Προστασίας του Πολίτη για το Μενίδι\nΝέα συνάντηση στο υπ. Προστασίας του Πολίτη για το Μενίδι\nΑσφάλεια ζητούν οι κάτοικοι στο Μενίδι, μετά τον θάνατο του 11χρονου παιδιού. Το μεσημέρι θα πραγματοποιηθεί συνάντηση φορέων του δήμου Αχαρνών, με επικεφαλής τον δήμαρχο, με τον γγ του υπουργείου Προστασίας του Πολίτη και τον αρχηγό της ΕΛ.ΑΣ. για το επιχειρησιακό σχέδιο αντιμετώπισης της...


NOVARTIS: ΤΟ ΚΟΣΤΟΣ ΤΟΥ ΝΑ ΜΑΖΕΥΕΙΣ ΕΞΟΥΣΙΑ – Eponymous View\nΠριν από όλα, το σκάνδαλο Novartis είναι στα χέρια της δικαιοσύνης. Η δικαιοσύνη θα αποφανθεί σχετικά με τις ευθύνες του καθενός, και το ακριβές τους μέρος. Αλλά αυτό δεν μας σταματά από το να βρίσκουμε τα συστημικά λάθη που επιτρέπουν ακόμα και την εμφάνιση, βάσιμη ή μη, τέτοιων σκανδάλων.\nΣτην Ελλάδα, η φαρμακοβιομηχανία απομυζά μεγάλο μέρος του προϋπολογισμού, μέσα από τα εκάστοτε ταμεία κρατικής ασφάλισης, των οποίων την εποπτεία έχει το Υπουργείο Εργασίας. Την ίδια στιγμή, την ευθύνη για τον έλεγχο και τους περιορισμούς στην τιμολόγηση φαρμάκων, καθώς και για την εισαγωγή, εξαγωγή και κυκλοφορία φαρμακευτικών ουσιών την έχει ο Εθνικός Οργανισμός Φαρμάκων (Ε.Ο.Φ.), ο οποίος υπάγεται στο Υπουργείο Υγείας. Την ίδια στιγμή, η διοίκηση των δημόσιων νοσοκομείων (στα οποία χρειάζεται να απευθυνθεί όποιος δεν είναι σε θέση να προμηθευτεί τη φαρμακευτική του αγωγή από ιδιώτη) διορίζεται από τον Υπουργό Υγείας.\nΜε λίγα λόγια, όλες οι εκφάνσεις της παρασκευής, εισαγωγής, εξαγωγής, προμήθειας, πώλησης, αγοράς και, γενικά, διακίνησης φαρμάκων, είναι υπό τον άμεσο ή έμμεσο έλεγχο δυο στελεχών της κυβέρνησης: των Υπουργών Υγείας κι Εργασίας. Τα οποία, με τη σειρά τους, υπάγονται κατευθείαν στον πρωθυπουργό. Ο οποίος είναι κι ο αρχηγός του πολιτικού τους κόμματος. Κι ο οποίος ελέγχει το κοινοβούλιο. Κι ο οποίος, διά του Υπουργού Δικαιοσύνης, μπορεί να κατευθύνει έμμεσα εισαγγελίες και δικαστήρια, για να καλύψει ή να ξεμπροστιάσει αυτήν την αγαστή σχέση.\nΔεν είναι πολλή η εξουσία για τρεις- τέσσερις ανθρώπους; Και, μάλιστα, συνεργάτες;\nΣήμερα, η κυβέρνηση, από τη μια, ισχυρίζεται πως η αντιπολίτευση μπλέχτηκε σε σκάνδαλο με μίζες σε αντάλλαγμα για την υπερκοστολόγηση φαρμάκων. Η αντιπολίτευση, από την άλλη, ισχυρίζεται πως η κυβέρνηση χρησιμοποιεί τη δικαιοσύνη για να λερώσει το όνομα επιφανών πολιτικών προσώπων.\nΑλλά όταν κάποιος ξεκινά μια εκνευριστική σειρά αλλεπάλληλων “γιατί;” σε αυτό το σκάνδαλο, η απάντηση στην οποία καταλήγει μετά από λίγο είναι “γιατί μπορούν και θέλουν”. Γιατί κυβερνητικά στελέχη να ρίχνουν λάδι στα γρανάζια της δικαιοσύνης όταν πρόκειται για τη δίωξη αντιπάλων τους; Γιατί μπορούν και θέλουν. Γιατί να συνεννοηθεί μια κυβέρνηση με μια εταιρεία για να φάνε εκατομμύρια από κρατικές ογκολογικές μονάδες και καρκινοπαθείς; Γιατί μπορούν και θέλουν.\nΓιατί, εντέλει, η ελληνική δημοκρατία είναι ένα πολίτευμα με αλλεργία στον έλεγχο των κυβερνώντων.\nΓια το “θέλουν” δεν μπορούμε να κάνουμε τίποτα: εξαρτάται από την ηθική στάθμη κάθε ανθρώπου, κι αν ρίξουμε την αξιολόγηση προσωπικοτήτων στο πολιτικό αισθητήριο του Έλληνα, μάλλον θα περιμένουμε για χρόνια φως. Όσον αφορά το “μπορούν”, όμως, το πρόβλημα βρίσκεται στη δυνατότητα της κυβέρνησης να λαμβάνει πολιτικές αποφάσεις σε απλά γεγονότα, τα οποία δεν επιδέχονται πολιτικής στάθμισης: φερ’ ειπείν, στο πόσο πρέπει να κοστίζει ένα φάρμακο, όταν γνωρίζουμε το υλικοτεχνικό του κόστος, τη φορολόγησή του και το μέγιστο επιτρεπτό κέρδος της εταιρείας.\nΠρώτοι οι πολιτικοί στοχαστές της αμερικανικής επανάστασης βρήκαν πως ένα σύστημα δομημένο σε ιεραρχίες δεν έχει αναγκαία συνέχεια: αυτός που ελέγχει το κεφάλι, μπορεί να στρέφει όπου θέλει το σώμα. Με αποτέλεσμα κάθε απόφαση να εξαρτάται από εσωτερικές πολιτικές σκοπιμότητες, εμποδίζοντας το διαχρονικό έργο. Για αυτόν τον λόγο, εφηύραν τους “ελέγχους κι ισορροπίες” (“checks and balances”): έκοψαν, δηλαδή, τα μεγάλα συστήματα αρμοδιοτήτων (φερ’ ειπείν την φαρμακευτική πολιτική) σε κομμάτια, και τα σκόρπισαν ανάμεσα στις τρεις λειτουργίες του πολιτεύματος και σε ανεξάρτητες αρχές. Με αυτόν τον τρόπο, ποτέ δεν αρκεί η υπογραφή προσώπων που μπορούν να συντονιστούν για να ληφθεί μια απόφαση: θα πρέπει να περάσει από την έδρα ενός δικαστή, το κοινοβούλιο, ή έναν τεχνοκράτη χωρίς πολιτικές βλέψεις. Κι έτσι, από τη στιγμή που πρέπει να βγουν αναγκαίοι συμβιβασμοί, τουλάχιστον τα απλά, τεχνικά ζητήματα βρίσκονται έξω από το πολιτικό, αθέμιτο ή θεμιτό, παιχνίδι.\nΣτην Ελλάδα, αυτό μεταφράζεται ως ανεξαρτητοποίηση των νομικών προσώπων του δημοσίου, τόσο από τον απευθείας έλεγχο, όσο κι από την εποπτεία του κεντρικού κράτους, ή την εξουσία του να διορίζει τη διοίκηση. Είτε πρόκειται για φορείς ασφάλισης, είτε για τον Ε.Ο.Φ., είτε για τα δημόσια νοσοκομεία, μπορούν να εξαρτώνται μόνο για τον προϋπολογισμό τους από το κράτος, και, κατά τα άλλα, να έχουν τη δική τους, εσωτερική ιεραρχία, με συνακόλουθο διορισμό διεύθυνσης και στελεχών. Δεν κοστίζει τίποτα- ίσα ίσα, σώζει χρόνο, ο οποίος μεταφράζεται σε παραγωγικότητα. Και, κυρίως, επιτρέπει στους φορείς να εξορθολογίζονται σε βάθος χρόνου, χωρίς κάθε φορέας να εξαρτά τη διαχείριση των πόρων που του παρέχονται από την εκάστοτε κυβέρνηση. Όσο, δε, για την εσωτερική διαφθορά, το λόγο έχει η δικαιοσύνη: και μάλιστα, πολύ πιο εύκολα, από τη στιγμή που δεν μπαίνουν και πλάτες υψηλά ισταμένων στην εξίσωση.\nΝαι, η ιδέα δεν λύνει το πρόβλημα. Αλλά το πρόβλημα της διαφθοράς είναι άλυτο σε μια δημοκρατία, γιατί, στην τελική, εξαρτάται από την καλή θέληση αυτού που έχει εξουσία. Το ζήτημα είναι μετριασμού, όχι οριστικής επίλυσης. Κι η ανεξαρτητοποίηση των υπό κρατικό έλεγχο νομικών προσώπων δημοσίου δικαίου θα μετριάσει τη διαφθορά, γιατί, πολύ απλά, δεν θα αρκεί ένα άτομο ή ορισμένα άτομα με κοινές σκοπιμότητες, για να ληφθεί μια απόφαση. Η παράλληλη αρμοδιότητα μιας ανεξάρτητης αρχής σημαίνει περισσότερα άτομα που εμπλέκονται σε μια απόφαση, περισσότερα συμφέροντα, περισσότερες διαφορετικές σκοπιμότητες, άρα και μεγαλύτερη δυσκολία στο να εκμαιευθεί μια απόφαση με τον αθέμιτο συντονισμό όλων αυτών των ατόμων.\nΠαρ’ όλα αυτά, στην Ελλάδα οι ανεξάρτητες αρχές υπάρχουν πολύ περιορισμένα- ίσως γιατί, ανέκαθεν, στην Ελλάδα το πολιτικό παιχνίδι είναι πολύ πιο βίαιο απ’ ότι στις παραδοσιακές δημοκρατίες (π.χ., Βρετανία ή ΗΠΑ): σε μια χώρα με τόσους εμφυλίους και τόση αστάθεια, είναι επίπονη η ιδέα της αποξένωσης από την εξουσία.\nΌντως, σε μερικά ζητήματα είναι απαραίτητος ο πολιτικός χρωματισμός των αποφάσεων: π.χ. στη φορολογία, μια διαδικασία με σαφές ταξικό πρόσημο. Άλλα ζητήματα, όμως, αφορούν απλή, βαρετή, τεχνοκρατική διαχείριση πόρων με βάση τα διδάγματα της θετικής επιστήμης: π.χ., η επικινδυνότητα ενός φαρμάκου για τον ανθρώπινο οργανισμό, ή το πλαίσιο κοστολόγησής του, για να μην αδικείται η εταιρεία και να μένει προσβάσιμο σε αυτόν που το έχει ανάγκη. Σε αυτές τις περιπτώσεις δε χρειάζεται η λήψη αποφάσεων από πολιτικούς. Μια ακόμα πρακτική στην οποία έχουμε αλλεργία: ναι, σε τέτοια ζητήματα οι αποφάσεις μπορούν κι οφείλουν να λαμβάνονται από τεχνοκράτες. Τεχνοκράτες με λυμένα τα χέρια τους, οι οποίοι θα δουλεύουν για να εγγυηθούν την τσέπη του λαού και του Δημοσίου, που τους πληρώνουν. Όχι του συναδέλφου ή του κόμματος, που τους προωθούν.\nΗ διαφθορά υπάρχει επειδή μπορούμε και θέλουμε. Κι επειδή συνήθως θα θέλουμε, μας μένει μόνο να μπορούμε λιγότερο. Αλλά κάτι τέτοιο απαιτεί πολιτική εντιμότητα. Εντιμότητα που βρίσκεται δύσκολα στην Ελλάδα- τη μαγική χώρα, όπου περιστατικά σαν της Novartis δεν είναι κάτι συνταρακτικό, αλλά μια ακόμα Τρίτη.\nΗ φωτογραφία είναι του Αλεξάνδρου Βλάχου, από το news.in.gr.\n#Eponymousview #Eponymousteam#societyeponymous teameponymous vieweponymousteameponymousviewgreecenovartispoliticsαθήναΑλέξης ΤσίπραςγεωργιάδηςΕλλάδαΝΔΠΟΛΙΤΙΚΑπολιτικήσαμαραςσκάνδαλοσυριζα


Κέρκυρα: Μεγάλη αύξηση ξαφνικά με 17 κρούσματα σήμερα - News Online\nΑρχική ΚΟΙΝΩΝΙΑ Κέρκυρα: Μεγάλη αύξηση ξαφνικά με 17 κρούσματα σήμερα\nΚέρκυρα: Μεγάλη αύξηση ξαφνικά με 17 κρούσματα σήμερα\nΣυναγερμός έχει σημάνει στην Κέρκυρα, καθώς σήμερα βρέθηκαν 17 νέα κρούσματα κορονοϊού. Προχθές είχαν βρεθεί ακόμη 13.\nΑρκετά κρούσματα κατέγραψε σήμερα η Κέρκυρα. Συγκεκριμένα ο ΕΟΔΥ ανακοίνωσε 17 νέα κρούσματα σήμερα.\nΧθες ανακοινώθηκε 1 κρούσμα στην Κέρκυρα και προχθές 13 νέα κρούσματα.\nΠροηγούμενο άρθροΛέκκας για κακοκαιρία στα Μάλια: Η βροχή ενός έτους έπεσε σε λιγότερο από ένα 24ωρο\nΕπόμενο άρθροΤουρκία: Θα επιβλέπουμε μαζί με τη Ρωσία την εκεχειρία στο Ναγκόρνο Καραμπάχ


Σαμοθράκη - Αξιοθέατα Φύσης | Terrabook\nΣπάνια συναντά κανείς νησί τόσο πράσινο και με τόσα πολλά τρεχούμενα νερά όπως η Σαμοθράκη, η φύση της οποίας είναι ο λόγος που την επισκέπτονται χιλιάδες ταξιδιώτες κάθε χρόνο: βλάστηση, τρεχούμενα νερά, καταρράκτες, παραλίες…\nΚυριαρχεί το όρος Σάος, με το Φεγγάρι, την ψηλότερη κορυφή του, να αγγίζει τα 1610 μέτρα. Τα εκατοντάδες ρυάκια και ποταμάκια που κατεβαίνουν τον Σάο σχηματίζουν αμέτρητους καταρράκτες και τις περίφημες βάθρες της Σαμοθράκης, μικρές λιμνούλες σαν πισίνες μέσα στα βράχια. Ο ποταμός Τσιβδογιάννης κρύβει πολλές τέτοιες ομορφιές για τους λάτρεις της φύσης. Ο μεγαλύτερος χείμαρρος του νησιού είναι ο Φονιάς – ένας από τους καταρράκτες του, η Κλείδωση, έχει ύψος 35 μέτρα! Οι καταρράκτες της Κακιάς Πλάκας, της Καριάς, αυτοί του Ξηροπόταμου, του Αράπη, του Καραγιαννάκη και άλλων ποταμών της Σαμοθράκης αξίζουν την επίσκεψή σας, για να περάσετε μερικές ώρες στην φύση και την οργιώδη βλάστηση γύρω απ’ το νερό! Ψηλά πλατάνια σχηματίζουν τα μοναδικά στη φύση ελληνικών νησιών πλατανόδαση, ενώ βρίσκουμε ακόμη βελανιδιές, καστανιές, σφενδάμια, «σταυρόξυλα», κά. Δεν λείπουν οι μεγάλοι ελαιώνες, κυρίως στα νότια. Σχίνοι, κουμαριές, σπαρτά και ρείκια, μυρτιές συμπληρώνουν την χλωρίδα της φύσης της Σαμοθράκης και δημιουργούν ένα μοναδικό τοπίο σε όλες τις αποχρώσεις του πράσινου. Έξω από τα Θέρμα, βρίσκονται οι θειούχες ιαματικές πηγές της Σαμοθράκης, που είναι βέβαια θερμές και κατακλύζονται από επισκέπτες ειδικά τα καλοκαίρια.\nΕίναι ο πιο διάσημος ποταμός της Σαμοθράκης, ο Φονιάς, που μοιάζει με χείμαρρο και κυλάει σε τοπία μαγικής ομορφιάς, απέχοντας όσο γίνεται από την αρνητική φόρτιση που φέρει το όνομά του. Πηγάζει από τις κορυφές του όρους Σάος, του ψηλότερου βουνού όλου του Έβρου και εκβάλει στα βορειοανατολικά της Σαμοθράκης, στο Θρακικό Πέλαγος. Διαβάστε Περισσότερα\nΣτη νότια ακτή του νησιού, όπου μπορεί κανείς να πλησιάσει μόνο με σκάφος, βρίσκονται Της Γριάς τα Πανιά, ένα από τα αξιοθέατα της φύσης στη Σαμοθράκη. Πρόκειται έναν παράξενο γεωλογικό σχηματισμό πάνω στα βράχια της ακτογραμμής, που μοιάζει με τεράστια υφάσματα. Οι ντόπιοι καθιέρωσαν την ονομασία Της Γριάς τα Πανιά, συνδυάζοντας το σημείο με έναν από τους αρχαίους θρύλους της Σαμοθράκης. Διαβάστε Περισσότερα\nΗ Λιμνοθάλασσα Αγίου Ανδρέα βρίσκεται στο βορειοδυτικό άκρο της Σαμοθράκης, δυτικά από το λιμάνι του νησιού, την Καμαριώτισσα. Η περιοχή ονομάζεται Ακρωτήρι και πρόκειται για ένα σχεδόν απόλυτα «φραγμένο» από στεριά κομμάτι θάλασσας, που επικοινωνεί με το υπόλοιπο πέλαγος από ένα μικρό άνοιγμα. Ο στενός αυτός δίαυλος βρίσκεται στο νοτιοδυτικό τμήμα της Λιμνοθάλασσας του Αγίου Ανδρέα, που καταλαμβάνει συνολικά έκταση 120 στρεμμάτων. Το μέγιστο βάθος της είναι τα πέντε μέτρα, αλλά το μέσο φτάνει μόλις το ενάμιση μέτρο. Διαβάστε Περισσότερα\nΟι φυσικές ομορφιές της Σαμοθράκης είναι αμέτρητες. Σε όποιο σημείο του νησιού κι αν προσεγγίσει κανείς, θα βρει κάτι να θαυμάσει από τα έργα τέχνης της φύσης, που δημιούργησε στο νησί των Καβείρων ανεξάντλητα τοπία για να μαγεύουν τους επισκέπτες. Ο Κρεμαστός είναι ένα από αυτά τα «έργα τέχνης». Διαβάστε Περισσότερα\nΥδροθεραπευτήρια με ομαδικούς και ατομικούς λουτήρες για λουτροθεραπεία και κινησιοθεραπεία περιλαμβάνουν οι εγκαταστάσεις των θερμών Ιαματικών Λουτρών της Σαμοθράκης. Πρόκειται για λουτρά που τροφοδοτούνται από μία θειούχα πηγή, της οποίας η θερμοκρασία φτάνει και τους 60 βαθμούς. Διαβάστε Περισσότερα\nΗ ανάβαση στο Φεγγάρι είναι τόσο δύσκολη, όσο ακούγεται! Αν και δεν μιλάμε φυσικά για το ουράνιο σώμα αλλά για την κορυφή του όρους Σάος της Σαμοθράκης, το απόκρημνο τοπίο θέτει στους αναρριχητές διάφορα εμπόδια, μέχρι να καταφέρουν να ολοκληρώσουν την ανάβαση στο Φεγγάρι και να θαυμάσουν την απίστευτη θέα από την κορυφή – ο μύθος και ο Όμηρος λένε πως από εδώ παρακολουθούσε ο Ποσειδώνας τον Τρωικό Πόλεμο. Διαβάστε Περισσότερα


Παρασκευή, 18 Σεπτεμβρίου 2020 10:39:39 ΠΜ\nΑρχική›Ειδήσεις›Εξαρθρώθηκε σπείρα εξαπάτησης ηλικιωμένων στη Μακεδονία-Στα 20.000 ευρώ η λεία\nΟι αρχές συνέλαβαν έναν 34χρονο αλλοδαπό ενώ αναζητούνται, προς ταυτοποίηση στοιχείων, άλλα τρία άτομα, φερόμενα ως μέλη εγκληματικής ομάδας. Οι επιτήδειοι κατόρθωσαν να αποσπάσουν σε τρεις περιπτώσεις διάφορα ποσά, με το πρόσχημα του τραυματισμού ή της έκτακτης ανάγκης χειρουργικής επέμβασης συγγενών των ηλικιωμένων.\nΣυνολικά, όπως μεταδίδει το ΑΠΕ-ΜΠΕ, εξιχνιάστηκαν από την αστυνομία εννέα περιπτώσεις εξαπάτησης ή απόπειρας απάτης σε βάρος κυρίως ηλικιωμένων γυναικών, ηλικίας έως και 88 ετών, σε περιοχές της Δράμας, της Νάουσας, των Γιαννιτσών και της Πτολεμαΐδας. Το νήμα άρχισε να ξετυλίγεται όταν στις 12 και 13 Δεκεμβρίου καταγγέλθηκαν από πολίτες της Πτολεμαΐδας στο Τμήμα Ασφάλειας Εορδαίας απόπειρες τηλεφωνικής απάτης.\nΣύμφωνα με την έρευνα της αστυνομίας, από τα συνολικά εννέα άτομα που προσπάθησαν να εξαπατήσουν τα μέλη της ομάδας κατάφεραν να αποσπάσουν από τρεις ηλικιωμένους τα χρηματικά ποσά των 1.950 ευρώ, 5.000 ευρώ και 13.000 ευρώ, στις περιοχές της Δράμας, της Νάουσας και των Γιαννιτσών αντίστοιχα.\nΤελευταία τροποποίηση στις 17:39 - 15 Δεκ 2019


#Tags: Μέγκαν Μαρκλ | Πρίγκιπας Χάρι\nπέταξαν παπούτσια και έβαλαν λουλουδένια κολιέ\n19/10/18 • 13:33 | UPD 19/10/18 • 13:38\nΦορώντας κολιέ με λουλούδια γύρω από τον λαιμό, ο πρίγκιπας Χάρι και η δούκισσα του Σάσεξ, Μέγκαν συμμετείχαν σε μια πολύχρωμη συγκέντρωση «Fluro Friday» που οργανώνουν Αυστραλοί σέρφερ πάνω στην άμμο της Bondi Beach στο Σίδνεϊ, με στόχο την ευαισθητοποίηση της κοινής γνώμης σε θέματα ψυχικής υγείας.\nTο πριγκιπικό ζευγάρι κάθισε σε κύκλο δίπλα στα μέλη της μη κερδοσκοπικής οργάνωσης των σέρφερ OneWαve, που προωθεί υπαίθριες δραστηριότητες, όπως το σερφ για την αντιμετώπιση των ψυχολογικών προβλημάτων.\nΗ οργάνωση αυτή απευθύνεται σε όσους νοσούν ή έχουν επιβιώσει από ψυχικές νόσους και χρησιμοποιεί τη θεραπεία με αλμυρό νερό, το σέρφινγκ και το «fluro», δηλαδή τα φωτεινά χρώματα στα ρούχα και τις λουλουδένιες γιρλάντες που φορούν τα μέλη της.\n«Ο Χάρι είπε ότι ο καθένας μας έχει βιώσει μια δυσάρεστη εμπειρία, ένα ψυχικό πρόβλημα κάποια στιγμή στη ζωή του», δήλωσε στο Australian Associated Press η Σάρλοτ Κόνελ, που ήταν στον κύκλο των σέρφερ.\nΧιλιάδες κόσμου είχαν συγκεντρωθεί για να δουν από κοντά το ζευγάρι, τραβώντας φωτογραφίες και βίντεο με τα κινητά τους τηλέφωνα.\n«Ακούμε ακόμη σήμερα ανθρώπους που θυμούνται την επίσκεψη της βασίλισσας το 1954», εξηγεί ο 26χρονος Κρίστοφερ Καντλ. «Και ακόμη μιλούν γι αυτήν. Μπορώ εύκολα να φανταστώ ότι είναι ένα γεγονός για το οποίο θα μιλώ στα εγγόνια μου και στις μελλοντικές γενιές. Είναι υπέροχο».\nΗ βασίλισσα Ελισάβετ είναι επίσημα αρχηγός του αυστραλιανού κράτους. Ωστόσο μια πλειοψηφία των Αυστραλών, αν και μικρή, τάσσεται, σύμφωνα με τις τελευταίες δημοσκοπήσεις, υπέρ μιας ρήξης των σχέσεων με το Λονδίνο και της κατάργησης της βασιλευόμενης δημοκρατίας. Η ισχύς του βρετανικού στέμματος στην Αυστραλία είναι ιδιαίτερα συμβολική. Η βασίλισσα Ελισάβετ είναι πολύ δημοφιλής στους Αυστραλούς αλλά στα μάτια ορισμένων, η μοναρχία δεν είναι παρά ένα αναχρονιστικό κατάλοιπο της βρετανικής αποικιακής κυριαρχίας.\nΩστόσο ο Χάρι και η Μέγκαν έτυχαν θερμότατης υποδοχής στην Αυστραλία. Η περιοδεία του πρίγκιπα Χάρι και της Μέγκαν, διάρκειας 16 ημερών στον Ειρηνικό, θα συνεχιστεί στο νησί Φρέιζερ, το μεγαλύτερο αμμώδες νησί του κόσμου, στην πολιτεία Κουίνσλαντ. Μετά θα ταξιδέψουν στα νησιά Φίτζι, Τόνγκα και στη Νέα Ζηλανδία.


Το νέο παιχνίδι Wii Fit U ανακοινώνει η Nintendo[E3 2012] ~ Tech News in Greek\nΤο νέο παιχνίδι Wii Fit U ανακοινώνει η Nintendo[E3 2012]\n7.6.12 Hardware Κανένα σχόλιο\nH Nintendo συνέχισε τις αποκαλύψεις της στη φετινή E3, ανακοινώνοντας το Wii Fit U, το νέο παιχνίδι της που φιλοδοξεί να παρέχει έναν πιο διασκεδαστικό τρόπο άσκησης μέσω του Wii U με μια σείρα από παλιά και καινούρια mini games (τραμπολίνο, έλκηθρα κ.α). Το Wii Fit U θα δουλεύει με το Wii U Balance Board, το Wii U GamePad και ένα νέο περιφερειακό με την ονομασία Wii U Fit Pedometer.\nΤο τελευταίο είναι σχεδιασμένο να συντροφεύει το χρήστη στην καθημερινή του ζωή και να καταγράφει λεπτομερώς τις προπονήσεις του (βήματα, θερμίδες κ.α.) μακριά πάντα από την παιχνιδοκονσόλα. Στη συνέχεια, η συσκευή συγχρονίζεται με το Wii U GamePad όπου και αποστέλλονται όλα τα δεδομένα του.\nΤο Wii U Pedometer αναμένεται να κυκλοφορήσει ως πακέτο μαζί με το παιχνίδι και το Wii U Balance Board σε άγνωστη μέχρι στιγμής τιμή. Παρακάτω μπορείτε να δείτε το επίσημο video trailer του Wii Fit U:


Σε διαγωνισμό τα έργα αποκατάστασης οδικού δικτύου στον Δήμο Ανδραβίδας-Κυλλήνης | "Ενδείξεις-Αποδείξεις"\nΣε διαγωνισμό τα έργα αποκατάστασης οδικού δικτύου στον Δήμο Ανδραβίδας-Κυλλήνης\nΠροχωρουν τα έργα αποκατάστασης οδικού δικτύου των κοινοτήτων Ξενιών, Αετοράχης (Οικισμός Δάφνης) και Μπορσίου. Οι εν λόγω Τοπικές Κοινότ...\nΠροχωρουν τα έργα αποκατάστασης οδικού δικτύου των κοινοτήτων Ξενιών, Αετοράχης (Οικισμός Δάφνης) και Μπορσίου. Οι εν λόγω Τοπικές Κοινότητες είχαν χαρακτηριστεί πυρόπληκτες από τις πυρκαγιές του Αυγούστου του 2007. Οι εργασίες αποκαταστασης αφορούν εσκαφες, επιχωματώσεις, τεχνικά έργα, ασφαλτικά, και σημανση με προϋπολογισμό έργου 300.000 ευρώ.\nΣτην Κοινότητα Αετοράχης, προβλέπεται βελτίωση δημοτικής οδού από τον οικισμό της Δάφνης προς αγροτικες περιοχές με εργασίες ασφαλτόστρωσης σε υπάρχοντα τσιμεντοστρωμένο δρόμο που λόγω της παλαιότητας του έχει υποστεί μεγάλες φθορές. Στην Κοινότητα Μπορσίου προβλέπεται βελτίωση των Δημοτικών οδων στις αγροτικες περιοχές «Λαγκαδάς,Τραγανουλα, και Χατζεεικα».\n"Ενδείξεις-Αποδείξεις" : Σε διαγωνισμό τα έργα αποκατάστασης οδικού δικτύου στον Δήμο Ανδραβίδας-Κυλλήνης


eKorinthos • ΑΠΕΡΓΕΙΣ ΠΑΡΑΝΟΜΩΣ; ΑΠΟΛΥΕΣΑΙ!\nΑρχική Πολιτική ΑΠΕΡΓΕΙΣ ΠΑΡΑΝΟΜΩΣ; ΑΠΟΛΥΕΣΑΙ!\nΠροηγούμενο άρθροΤατούλης: Αυτοί που λένε κάτω τα χέρια από την Κόρινθο να μας πουν τι έχουν κάνει για αυτη\nΕπόμενο άρθροΠανταζης: Η δημοτική αρχή βλέπει κοντά και χαμηλά…


Margo...: ένα αισιόδοξο μήνυμα\n20 Μαΐου παραμονή Αγίου Κωνσταντίνου και Ελένης. Στο οικογενειακό ξωκλήσι θα τελεσθεί εσπερινός και θα ακολουθήσει πανηγυράκι. Το πανηγύρι στο νησί όπως και σε άλλα μέρη φαντάζομαι δεν έχει την συνηθισμένη του σημασία. Το εκκλησάκι προετοιμάζεται από μέρες για την ημέρα της γιορτής του. Ασβεστώνεται, καθαρίζεται καλά, στολίζεται με λουλούδια εποχής και η κουζίνα του ετοιμάζεται για να υποδεχθεί όποιον θέλει να περάσει για να ανάψει ένα κεράκι, να ευχηθεί και να πιει ένα κρασάκι με την ή τις οικογένειες που γιορτάζουν την εκκλησία.\nΤο μενού είναι πάντα το ίδιο. Αρνιά και κατσίκια που σφάζονται γι' αυτό το σκοπό βράζονται σε μεγάλα καζάνια. Στο τραπέζι θα βγει ζουμί, βραστό κρέας, κοκκινιστό σαλάτες, μπακαλιάρος με σκορδαλιά, τα πανηγυριώτικα κεφτεδάκια και φυσικά κρασί. Την βραδιά πλαισιώνει πάντα μουσική άλλοτε οι παραδοσιακές τσαμπούνες και άλλοτε όργανα από γειτονικά νησιά που έρχονται γι αυτόν ακριβώς τον σκοπό. Καλεσμένοι είναι όλοι! Για να γίνουν όλα αυτά η εκκλησία απαιτεί να έχει πολύ καλή οργάνωση και βοηθητικούς χώρους. Γι αυτό πολλές φορές βλέπουμε δίπλα στα ξωκλήσια κάποια χτίσματα. Εξυπηρετούν αυτόν ακριβώς το σκοπό.\nΠολλοί που έρχονται από άλλες πόλεις της Ελλάδας απορούν πώς γίνεται να είναι ευπρόσδεκτοι σε μια τέτοια γιορτή και πολύ περισσότερο πώς κάνουν οι άνθρωποι τόσα έξοδα. Όμως όσοι διοργανώνουν τέτοια πανηγύρια δεν είναι περισσότερο πλούσιοι. Απλά βοηθούν πολλοί και προσφέρουν όλοι μαζί από λίγο. Πάντα έτσι γινόταν ακόμη και πριν 30 χρόνια που δεν υπήρχε η σημερινή ευμάρεια.\nΚάθε χρόνο έτσι και φέτος το πανηγύρι έγινε κι ας υπάρχουν τόσες δυσκολίες και δε θα μιλούσα γι αυτό αν δεν γινόταν κάτι που μου έκανε μεγάλη εντύπωση. Όταν φτάσαμε στην εκκλησία για τον εσπερινό, έτρεχαν όλοι πανικόβλητοι.. "θα έρθει ο Δεσπότης" μας είπαν και δεν ήξεραν τι να κάνουν ώστε να τον υποδεχτούν όπως αρμόζει σε έναν Δεσπότη. Ακούγοντας το νέο απομακρύνθηκα και σκεπτόμουν τι θα δουν πάλι τα μάτια μου. Θα πρέπει να εξομολογηθώ εδώ ότι δεν τα πάω και πολύ καλά με την πλουμιστή ιεραρχία και ό,τι αυτή πρεσβεύει. Ποτέ δε με έπεισε άλλωστε ότι κάτι πνευματικό και ιερό κρύβεται πίσω από αυτά τα πρόσωπα που δεν διαφέρουν σε τίποτα από τα αδιάφορα πρόσωπα τιτλούχων σε οποιοδήποτε τομέα. Φανταζόμουν όλη την υπερβολή που κουβαλούν μαζί τους και κάπως έτσι χαμένη στις σκέψεις μου κούναγα το κεφάλι υποτιμητικά γι αυτό που θα ζούσα.. κοιτούσα και εγώ προς τη πόρτα του σκοτεινού χωραφιού για να δω την είσοδο του επίτιμου επισκέπτη. Ένα μικρό αυτοκινητάκι ήρθε και κανείς δεν του έδωσε σημασία όμως ξεχώρισα τον οδηγό έναν νέο παπά, δίπλα του καθόταν ένας ηλικιωμένος παπάς.. Να είναι αυτός; απόρησα.. κι όμως ήταν αυτός!\nΗ πρώτη εντύπωση.. μία ασκητική μορφή, γλυκό χαμόγελο και γαλήνιο βλέμμα.. μας καλησπέρισε και μπήκε κατευθείαν στην εκκλησία όπου ήδη είχε ξεκινήσει ο εσπερινός από τον παπά της ενορίας. Μπαίνοντας στην εκκλησία κατευθύνθηκε απ' ευθείας στο στασίδι που ήταν ο ψάλτης και έψελνε μαζί του. Στεκόμουν έξω από την εκκλησία όμως ακούγοντας τους ψαλμούς πρώτα πλησίασα πιο κοντά, όλο και πιο κοντά, μέχρι που μπήκα μέσα και στάθηκα να ακούω και να κοιτώ μη πιστεύοντας αυτό που ζούσα. Ο Δεσπότης αεικίνητος μια στο στασίδι μια στο ιερό έμοιαζε με τον μαέστρο που ενώ διευθύνει, παίζει βιολί, μετά παίζει πιάνο και συνεχίζει να διευθύνει και μαζί του παρασύρει όσους παρευρίσκονται εκεί.\nΣε μερικούς ψαλμούς συμμετείχε όλο το εκκλησίασμα, πάντα συμβαίνει αυτό όμως αυτή τη φορά δεν ακούστηκε ένα φάλτσο, ούτε ένας δεν ξέφυγε από το μέτρο και η άρθρωση καθαρή και κατανοητή. Δεν νομίζω να άκουσα ποτέ με τόση καθαρότητα τα λόγια. Ακόμη και ο ψευδός παπάς της ενορίας δεν με ενοχλούσε με τα φάλτσα του και τη μορφή του επαγγελματία παπά!\nΟ εσπερινός κάπως έτσι έφτασε στο τέλος του, δυο λόγια ακόμη που επιβεβαίωναν την γλυκύτατη ύπαρξή του.. αν και δε μίλησε για την αγάπη, ήταν σαν να μίλησε μόνο γι αυτήν. Με έναν μαγικό τρόπο επηρέασε όλους όσους βρέθηκαν εκεί και στη συνέχεια η γιορτή είχε κάτι διαφορετικό από άλλες χρονιές. Πρώτη φορά μετά από χρόνια δεν ένιωσα ότι κάποιοι ήρθαν μόνο για να φάνε. Όλοι χαμογελούσαν και γιόρταζαν πραγματικά, χωρίς υπερβολές και δήθεν. Μάλιστα κάποιοι που ήταν μαλωμένοι από καιρό, μόνιασαν! Δεν μπορεί να ήταν τυχαία όλα αυτά, άλλωστε σε όλους έκανε εντύπωση η ταπεινή του παρουσία.\nΉταν ο Δεσπότης Σύρου και σήμερα έμαθα ότι είναι και Μυκονιάτης. Ένας φωτεινός άνθρωπος!\nέγραψε η Margo στις 2:57 μ.μ.\nΚάποτε λοιπόν σαν πρωτοσύγγελος της Μητρόπολης Σύρου επί μητροπολίτου Δωροθέου του Α , ήρθε στην Παναγία της Χώρας Ανδρου , και με τον μελιρρυτο λόγο του σε λιγότερο απο 6 μήνες κατάφερε και να μαζέψει όλη την νεολαία γύρω του .... ομολογουμένως ο Δωρόθεος έχει ένα μοναδικό χάρισμα .\nΉταν υπέροχη η περιγραφή σου , ένοιωσα πως ήμουν και γω εκεί .... σε ευχαριστώ !!!!\nΚαι του χρόνου το πανηγύρι σας ..\n21 Μαΐου 2010 - 3:11 μ.μ.\nμακάρι να ήταν ο κανόνας αυτός και όχι η εξαίρεση. μακάρι. μα δυστυχώς αποτελεί φωτεινή εξαίρεση. κάτι είναι και αυτό τουλάχιστον.\n21 Μαΐου 2010 - 3:34 μ.μ.\nαν και η σχέση μου με τη χριστιανική θρησκεία και ιδαίτερα την ιεραρχία της είναι εως ανύπαρκτη\nειλικρινα χαιρομαι με αυτα που εζησες και τόσο όμορφα μας περιγράφεις!\nπαρα πολύ χαίρομαι!\nμήπως έχει αρχίσει τελικα κατι να αλλαζει\nκι εμεις απλά δεν το έχουμε προσέξει?\nνα είσαι καλά να ζεις πάντα τόσο συγκινητικες\nαναψε μου ενα κερακι σε παρακαλω πολύ..\nγια την μικρή μου..\nπολυ χαίρομαι σου λέω..\n21 Μαΐου 2010 - 3:48 μ.μ.\nΠώς έχουμε καταντήσει... τα αυτονόητα να μας φαίνονται τόσο εντυπωσιακά! Μας έχουν 'εκπαιδεύσει' να δίνουμε σημασία στο άσχημο και παραβλέπουμε τα όμορφα γύρω μας, που σ ί γ ο υ ρ α υπάρχουν...\n21 Μαΐου 2010 - 4:30 μ.μ.\nΚαλώς σε βρήκα Margo.\nΧαίρομαι που έζησες μια "εξαίρεση" σ'αυτό που κανονικά θάπρεπε να είναι ο κανόνας και λυπάμαι που είναι τέτοια.\nΤο εκκλησάκι όμως είναι μαγευτικό.\n21 Μαΐου 2010 - 5:35 μ.μ.\nθα συμφωνήσω μαζί σου, κι εγώ θα αντιδρούσα κατ' αρχήν όπως ακριβώς κι εσύ... όμως, έτυχε να γνωρίσω κάποιους τέτοιους φωτεινούς και εμπνευσμένους ανθρώπους και μπορώ να καταλάβω πως ένιωσες....\nη περιγραφή σου είναι τόσο άμεση που πραγματικά νόμιζα σε μια στιγμή πως ήμουνα εκεί...\n21 Μαΐου 2010 - 6:25 μ.μ.\nΑν και έχω την ίδια οπτική με σένα για το ιερατείο, υπάρχουν μορφές σε αυτόν τον χώρο που σε κερδίζουν..\nδέν είναι παπάδες με τεράστιες κοιλιές και βλέμμα λάγνο..\nδέν σου ζητάνε φιλοδώρημα και δέν οδηγούν τεράστιες κούρσες..\nείναι άνθρωποι πνευματικοί που η σκέψη και η γνώση τους σε κερδίζει..\nείναι άνθρωποι πνευματικοί που η συμπόνια και η αλληλεγγύη είναι τρόπος ζωής..\nδύσκολα να τους βρείς, μιά και είναι σαν τους ολίγους τρελούς της κοινωνίας μας..\nκαλησπέρα Margo και του χρόνου :)\n21 Μαΐου 2010 - 7:35 μ.μ.\nΈγινε ο κανόνας εξαίρεση δυστυχώς!\nΑυτός ο χώρος θα έπρεπε να αστράφτει πάντοτε από φως κι όχι να ψάχνουμε τις εξαιρέσεις για να παραδειγματιστούν οι υπόλοιποι που αντικατέστησαν το λειτούργημα με επάγγελμα. Είναι κατάντια να λέμε μπράβο σε ένα άνθρωπο που υποτίθεται ότι έχει αφιερώσει τη ζωή του στο Θεό επειδή λειτούργησε με πνευματικό τρόπο, όπως θα έπρεπε να λειτουργεί ο καθένας στη θέση του. Δεν το αντέχει ο οργανισμός μου αυτό. Είναι κρίμα που δεν το βλέπουν οι ίδιοι.\nΠαρόλα αυτά χάρηκα πολύ για σένα Μάργκο μου. Και μου θύμησες κάποιες εικόνες από λειτουργίες που παρακολούθησα μικρότερος στο Άγιο Όρος. Ευχαριστώ που μοιράστηκες την εμπειρία σου μαζί μας.\n21 Μαΐου 2010 - 7:56 μ.μ.\nΠραγματικό μήνυμα αισιοδοξίας Margo μου. Οι περιγραφές σου μου θύμισαν αλλοτινές εποχές που κυριαρχούσαν η απλότητα και το συναίσθημα. Τότε που αυτές οι λειτουργίες στα μικρά ξωκκλήσια στάλαζαν γλυκύτητα και γαλήνη στις ψυχές των πιστών κι έφερναν τον έναν πιο κοντά στον άλλον. Ας ελπίσουμε να ζήσουμε ξανά τέτοιες όμορφες στιγμές γιατί τώρα τις έχουμε ανάγκη περισσότερο από ποτέ.\n21 Μαΐου 2010 - 8:26 μ.μ.\nΜπράβο, ωραία πράγματα κι όμορφες καθημερινές-ανθρώπινες στιγμές.\nΔεν κρυφοκοιτάζω τη σκοτεινή πλευρά του φεγγαριού, όχι:)\nΣ΄ευχαριστώ για τις ευχές, καλό Σαββατοκύριακο.\n21 Μαΐου 2010 - 8:38 μ.μ.\nMargo μου είναι αλήθεια πολύ όμορφη η ανάρτηση σου και το μήνυμα που μας δίνεις πραγματικά είναι πολύ αισιόδοξο , είναι πολύ όμορφο να τηρούμε έτσι τα παλιά μας έθιμα με απλότητα και σεβασμό στην παράδοση ... εύχομαι χρόνια πολλά σε εσένα και στην οικογένεια σου που γιορτάζει και από χρόνου με υγεία και χαρά.\n21 Μαΐου 2010 - 9:55 μ.μ.\nΠράγματι αισιόδοξο μήνυμα.\nΤέτοιες μορφές χρειάζεται ο τόπος σε όλους τους τομείς, αλλά που να τις βρει.\n22 Μαΐου 2010 - 12:43 π.μ.\nΠαλιότερα, μου είχε περάσει απ' το μυαλό η σκέψη να ακολουθήσω τον δρόμο της ιεροσύνης...\nκαι ίσως να το είχα πράγματι κάνει, αν δεν υπήρχαν όλα αυτά τα θλιβερά, ανούσια και αντιχριστιανικά πράγματα που συνοδεύουν την επίσημη θρησκεία...\nΙεραρχία, απαράδεκτος και προκλητικός πλουτισμός, οικονομικά και σεξουαλικά σκάνδαλα, παραγεμισμένες κοιλιές, μεγάλοι υποκριτικοί σταυροί, φανατισμός και δογματισμός, ειδωλολατρική εικονολατρεία και λειψανολατρεία, εκκλησιαστικό εμπόριο, θωρακισμένες λιμουζίνες, ταρίφα και τιμοκατάλογος για τα "ιερά" μυστήρια, πολιτική εξουσία, διαφθορά, αλαζονεία και γενικότερα καμία σχέση με το πραγματκιό κήρυγμα και την αυθεντική διδασκαλία του Ιησού...\nΠώς να γινόμουν ιερέας, αφού θα ήμουν υποχρεωμένος να δίνω αναφορά και να έχω για ανώτερους όλους αυτούς τους αισχρούς φαρισαϊστές, που εκμεταλλεύονται τον πόνο, την ανάγκη και την ευκολοπιστία του λαού...Εξάλλου, είναι πολλά τα σημεία στα οποία είμαι αντίθετος με τις θρησκείες γενικότερα, οπότε...εκ των πραγμάτων δε θα μπορούσα να παίξω για πολύ τον ρόλο του σεβάσμιου παπα-Φώτη!...\nΜαρία μου, θα συμφωνήσω με τους προλαλήσαντες και τις προλαλήσασες...\nΔυστυχώς, οι σπάνιες φωτεινές εξαιρέσεις πραγματικά πνευματικών ανθρώπων δεν αρκούν για να αναιρέσουν και να καταργήσουν τον κανόνα της εκκλησιαστικής ντροπής...\n22 Μαΐου 2010 - 2:12 π.μ.\nε πάντα υπάρχουν και εξαιρέσεις!!!\nέχετε και οικογενειακό εκκλησάκι;\nμε το όνομά μου;\nα μια χρονιά θα έρθω εκεί να γιορτάσω...\n22 Μαΐου 2010 - 6:54 π.μ.\nΥΓ Δε ξερω γιατι αλλα μοτ θυμισε λιγο Παπαδιαμαντη το κειμενο σου καλη μου....\n22 Μαΐου 2010 - 9:05 π.μ.\nΑυτά τα μικρά εκκλησάκια με μαγεύουν. Όπως και η απλότητα μερικών, δυστυχώς, ιερομένων.\nΣτα χρόνια της νιότης μου είχα ένα φίλο παπά, παντρεμένο με τρία παιδιά, που ζούσαν πολύ φτωχικά.\n"Δεν μου πάει να απλώσω το χέρι μου Ντίνο", μου έλεγε. Έφυγε πολύ νέος γύρω στα τριανταπέντε του.\n22 Μαΐου 2010 - 9:14 π.μ.\nMε έχουν απασχολήσει οι παπάδες και όλο το θρησκευτικό σκηνικό, μετά από μακροχρόνιες κρίσεις και επικρίσεις έχω καταλήξει θετικά ,χωρίς να βάζω το θέμα πίστη .\nΕίναι ένα σημαντικό κομμάτι της πολιτιστικής μας παράδοσης μας εξυψώνει ,μας δίνει ταυτότητα,ανεξάρτητα από τα ανθρώπινα πάθη τους,τους Σέβομαι πλέον και τους τιμώ.\nΌταν πάω στη πατρίδα μου, η εκκλησία είναι ακριβώς απέναντι από το πατρικό μου,είναι αδύνατο να μην πάω να κάνω επίσκεψη ,να ακούσω τις Βυζαντινές ψαλμωδίες,να δω τους Ταξιάρχες που ο ένας είναι συνονόματος μου.\nΟι εικόνες σου συγκινητικές.\n22 Μαΐου 2010 - 12:55 μ.μ.\nΠρέπει να είναι πολύ όμορφα αυτά τα πανιγύρια στα μικρά εκκλησάκια.\nΚαι ναι, υπάρχουν ιερομένοι που χαίρεσαι να τους ακούς να μιλούν, να εξηγούν δίχως με πραότητα, απλότητα ,δίχως υπερβολές./\n22 Μαΐου 2010 - 6:12 μ.μ.\nπρώτα χαίρομαι για τη γιορτή που γίνεται με συμμετοχή όλων (έχω τη χαρά να το ζω και στην Νάξο σ'ένα μικρούτσικο χωριουδάκι )\nκαι ύστερα για την απόδειξη οτι ένας φωτεινός άνθρωπος επιδρά και αλλάζει τον περίγυρό του ακόμα και με το ηχόχρωμα της φωνής του...\nοι φωτογραφίες σου γλύκα !!\n(όσο δέχονται να είναι οι εκκλησίες και η περιβολή τους γεμάτη χρυσάφια θα είμαι απολύτως απέναντί τους!! και βέβαια πάντα υπάρχουν εξαιρέσεις...)\n22 Μαΐου 2010 - 9:04 μ.μ.\nΜέχρι και εκείνη την ημέρα μόνο είχα ακούσει γι αυτόν καλά λόγια όμως η παρουσία του ξεπερνά ακόμη και αυτά. Μακάρι να επηρεάσει με τη θετικότητά του πολλούς, έχουμε τόσο ανάγκη το καλό.\nΕγώ σ’ ευχαριστώ Marilise που μοιράστηκες μαζί μας και την δική σου εμπειρία.\nΑν είσαι από την Άνδρο δε θα ήταν δύσκολο να σε έχουμε εδώ του χρόνου:)\nΌταν η πνευματικότητα γίνει ο κανόνας, τότε Βασίλη μου θα ζούμε σ’ ένα παράδεισο. Ίσως γίνει κι αυτό στο πλαίσιο των μεγάλων αλλαγών.\nΣε μια τέτοια περίπτωση πεταλούδα μου το πρόσωπο δεν αντιπροσωπεύει τη θρησκεία με τα στενά όρια που της έχουν τεθεί. Άλλωστε ο Θεός, το Θείο όπως το εννοεί ο καθένας μας, δεν μπορεί να μπει σε όρια κι ας αλλάζει χρώματα ή ονόματα.\nΤο κεράκι άναψε για τη μικρή σου:)\nΔεν ξέρω αν είμαστε εκπαιδευμένοι να βλέπουμε μόνο τα άσχημα, μάλλον μας κατακλύζει η ασχήμια, όμως το όμορφο ξεχωρίζει, όλοι μπορούν να το δουν κι ας εμβαθύνει ο καθένας μέχρι εκεί που καταλαβαίνει.\nΉταν πολύ όμορφα, όμως είχε ακόμη περισσότερη αξία που συνέβη σε αυτή τη χρονική συγκυρία με την ηθική υπό εξαφάνιση..\nΣτις φωτογραφίες είναι διάφορα εκκλησάκια της γειτονιάς, την συγκεκριμένη δεν την είχα σε φωτογραφία, δεν φανταζόμουν πως θα γινόταν αφορμή για ανάρτηση:)\n23 Μαΐου 2010 - 11:04 π.μ.\nΕίναι ελπιδοφόρο να υπάρχουν τέτοιοι άνθρωποι και μάλιστα σε τέτοιες θέσεις. Από εκείνη τη μέρα έχω μια ευδαιμονία που δε λέει να φύγει. Ότι με χάλαγε πριν, τώρα ούτε που του δίνω σημασία:)\nΤους περιέγραψες πολύ καλά Ευρύνοε δυστυχώς αυτοί είναι ο κανόνας.\nΕίμαι τόσο αισιόδοξη από εκείνη την ημέρα που πιστεύω ότι η κοινωνία μας θα γεμίσει τρελούς:))\nΚαλημέρα και…. σας περιμένω:)\nΕδώ στη Μύκονο Δημήτρη μου έχει πάρα πολλά εκκλησάκια όπως θα γνωρίζεις. Φαντάσου τώρα ότι στα περισσότερα γίνονται λειτουργίες, κάποιες λιγότερες κάνουν και εσπερινούς, αν προσθέσεις βαπτίσεις και γάμους οι παπάδες εδώ έχουν πολύυυυυυ δουλειά. Ένας καινούργιος παπάς μοίραζε και κάρτες με τα τηλέφωνά του. Όμως πάντα υπάρχουν οι εξαιρέσεις και ελπίζω κάποτε να γίνουν κανόνας οι πνευματικοί ιερείς.\nΠαιδί θυμάμαι αυτά τα πανηγυράκια όπως ακριβώς τα περιγράφεις. Παλαιότερα ο κόσμος πίστευε, ήταν όλοι φτωχοί αλλά αξιοπρεπείς και είχαν αλληλεγγύη. Δεν είναι πια έτσι, όμως κρατούν το έθιμο.. παραδόξως αυτός ο άνθρωπος δημιούργησε με την παρουσία του ένα τέτοια περιβάλλον, γαλήνεψε ο κόσμος.. η βραδιά είχε κάτι από εκείνα τα χρόνια.\nΊσως όλοι μας έχουμε ανάγκη να κοιτάξουμε μέσα μας.\nΚαλή σου μέρα Ίζα μου\n23 Μαΐου 2010 - 11:05 π.μ.\nΠοια σκοτεινή πλευρά, έχει σκοτεινή πλευρά το φεγγάρι;))\nΝα σαι καλά Κωνσταντίνε μου\n23 Μαΐου 2010 - 4:42 μ.μ.\nΣ΄ευχαριστώ πολύ ταξιδευτή μου. Η αλήθεια είναι ότι δεν είναι κάθε χρόνο τόσο όμορφα. Το θετικό είναι ότι τηρείται το έθιμ,ο όμως ο κόσμος μας έχει αλλάξει, δεν είναι πια απλός, φορτώνει με υπερβολή ακόμη και τα πιο απλά πράγματα. Φέτος ήταν διαφορετικά, μου θύμισε ανάλογες γιορτούλες που ζούσαμε πολλά χρόνια πριν. Πιστεύω ότι η κρίση μας έχει ήδη αλλάξει προς το καλύτερο. Θα ξαναβρούμε πάλι το μέτρο μας!\n23 Μαΐου 2010 - 4:43 μ.μ.\nΑπ’ ότι φαίνεται υπάρχουν φτάνει να ανοίξουμε τα μάτια και τα αυτιά να φούμε και να ακούσουμε τότε αυτές οι μορφές θα πολλαπλασιαστούν.\nΌλα αυτά που τόσο εύστοχα περιγράφεις έχουν διώξει τον κόσμο από την εκκλησία και από την πνευματικότητα γενικότερα Φώτη μου. Η ψυχή, γιατί περί αυτού πρόκειται, δεν μπορεί να κλειστεί σε καλούπια. Η θρησκεία ενώ θα έπρεπε να θρέφει τις ψυχές, θρέφει το σύστημα.. δυστυχώς!\nΌποιος έχει ανοιχτούς ορίζοντες πιστεύω πως βρίσκει τον τρόπο να ικανοποιήσει τις εσωτερικές αναζητήσεις του..\nMε την ευκαιρία της ανάρτησης έμαθα και το βαφτιστικό σου όνομα:)\nΧρόνια πολλά και πάλι Νέλλη μου να έρθεις όσες χρονιές θες.. φτάνει να είμαστε καλά να το κάνουμε.\n23 Μαΐου 2010 - 4:49 μ.μ.\nΣτη Μύκονο είναι σχεδόν κανόνας Ρίκη μου κάθε οικογένεια έχει ένα εκκλησάκι, πολλά από αυτά είναι παμπάλαια. Η οικογένεια της μητέρας μου έχει την Αγία Παρασκευή χτισμένη το 1673!\nυ.γ. το τελευταίο πράγμα που κάνω καλά είναι να γράφω Ρίκη μου για τις ανάγκες του blog μόνο..\n23 Μαΐου 2010 - 4:50 μ.μ.\nΠράγματι μερικοί άνθρωποι παραμένουν άνθρωποι όσες ευκαιρίες και αν βρεθούν στο δρόμο τους. Είναι λυπηρό να φεύγουν τόσο νωρίς!\nΕγώ δεν το έχω καταφέρει ακόμη αγαπητέ Κένταυρε, επηρεάζομαι πολύ από την παρουσία του κάθε ιερέα. Όταν βλέπω μπροστά μου έναν άνθρωπο που ξέρω ότι το μόνο που τον νοιάζει είναι πόσα θα πάρει, δεν μπορώ να μείνω, με διώχνει, το μυαλό δε γαληνεύει. Εδώ είναι μικρή κοινωνία όλα μαθαίνονται μα φαίνονται κι όλα.\nΤαξιάρχης είναι το εκκλησάκι της δεύτερης φωτογραφίας, από τα πιο όμορφα εκκλησάκια για μένα. Τα ξωκλήσια εδώ είναι κυρίως οστεοφυλάκια.. μέσα σε αυτό λοιπόν είναι ο παππού μου, η γιαγιά μου, και τα αδέλφια της μητέρας μου.\nΤο εκκλησάκι που αναφέρω είναι από την οικογένεια του συζύγου μου.\n23 Μαΐου 2010 - 5:11 μ.μ.\nΕίναι πολύ όμορφα και τα κρατούν ακόμη παρόλο που το νησί έχει εξελιχθεί τόσο. Πολλοί επιμένουν να έχουν ζώα και μόνο γι αυτόν τον σκοπό. Έτσι δίπλα σε ξενοδοχείο πολυτελείας θα δεις να βόσκουν ζώα. Πολλοί λίγοι από όσους έχουν ζώα είναι επαγγελματίες και έχουν πάρα πολλοί!\nΤο μαζί είναι το όπλο μας για τα επόμενα δύσκολα χρόνια. Αλληλεγγύη ξωτικούλι μου τα κάνει όλα πιο εύκολα και πιο όμορφα.\nΤελικά το καλό έχει μεγάλη δύναμη, μπορεί και επιβάλλεται χωρίς να πιέζει χωρίς να νουθετεί.\nΗ φωνή στον άνθρωπο λέει πάρα πολλά, συχνά γίνεται η αφορμή για να αγαπήσω ή και να αντιπαθήσω έναν άνθρωπο. Η φωνή τα μάτια και τα χέρια που πολλές φορές παίζουν τον ρόλο των λέξεων.\nΕίναι αυτές οι μοναχικές φιγούρες που καίνε σαν φλόγα στο σκοτάδι και που δίνουν το μήνυμα ότι δεν είναι όλα μαύρα και μίζερα, ότι υπάρχει η ελπίδα, η σωτηρία της ψυχής, η ανάταση και όλα όσα θα έπρεπε να πρεσβεύει το θρησκευτικό μας πιστεύω που έχουμε χάσει λίγο ως πολύ όλοι μας, και που το πρεσβεύει βέβαια, μόνο που δεν υπάρχουν δυστυχώς οι εκπρόσωποι να μας το θυμίζουν...\nΠολύ όμορφη η εικόνα της προετοιμασίας στο ξωκλήσι, είναι πραγματικά υπέροχη εμπειρία να βιώνεις εορτές σε τέτοια απέριττης ομορφιάς μέρη.\n23 Μαΐου 2010 - 6:09 μ.μ.\nΑγαλλίαση ψυχής τέτοιοι άνθρωποι.\nΝα 'σαι καλά Margo\n23 Μαΐου 2010 - 10:02 μ.μ.\nΑπόλαυσα την ανάγνωση Margo μου ... ο κανόνας λέει πως πνευματική ζωή και ιεροσύνη είναι βίοι παράλληλοι ... είναι όμορφο να βάζεις τις εξαιρέσεις στο εξώφυλλο , φαντάζομαι ότι θα νιώθουν πολύ μοναξιά σε αυτούς τους λίγο δύσκολους καιρούς .\nΜια καλή νυχτιά να έχουμε !!!\n23 Μαΐου 2010 - 10:56 μ.μ.\nΛιγοστοί είναι αυτοί που αξίζουν, δυστυχώς αυτό ισχύει σε κάθε τομέα.\n23 Μαΐου 2010 - 11:05 μ.μ.\nΤέτοιοι μάχιμοι ιερωμένοι δίνουν ακόμη ελπίδα και νόημα στη ζωή μας και αντανακλούν αγάπη και ταπεινότητα τόσο πολύ που τη μεταγγίζουν στους γύρω τους ασυνείδητα μα αναγκαία!!\nΑπίστευτα όμορφη η ανάρτησή σου!!\nΚαι οι εικόνες από το όμορφο εκκλησάκι γαλήνιες σαν βάλσαμο στην αγριεμένη ψυχή μας!!\n24 Μαΐου 2010 - 2:21 π.μ.\nΔεν άντεξα και το αναδημοσίευσα\nελπίζω με την άδειά σου.\nΕίναι τόσο όμορφο το μήνυμα που μας δίνεις που πρέπει να το διαβάσουν πολλοί.\nΑν θέλεις βάλτο και στους Ενωμένους Μπλόγκερ. Νομίζω ότι είσαι συντάκτρια και εκεί. Τέτοια κείμενα πρέπει να τα βλέπουμε για να αισιοδοξούμε...\n24 Μαΐου 2010 - 11:03 π.μ.\nΚάποιες γιορτές μπορείς να τις ζήσεις όμορφα μόνο στην επαρχία!\nΚάποιοι άνθρωποι έχουν μια εσωτερική γαλήνη και είναι τέτοια η αύρα τους που κοιτώντας τους και μόνο ή ακούγοντας την φωνή τους, μεταφέρεται και σε εσένα αυτή η ηρεμία... Τέτοιος άνθρωπος ήταν και ο Γέροντας Παΐσιος...\nΚαλή εβδομάδα εύχομαι :-)\n24 Μαΐου 2010 - 3:44 μ.μ.\nAα με τα χέρια έχω μεγάλη τρέλλα !!Σαν να μου μιλάνε !!!!Τους δίνω τρομερή σημασία !!!!\n24 Μαΐου 2010 - 3:58 μ.μ.\nΗ παροιμία, "τα ράσα δεν κάνουν τον παπά"..εδώ στην τρυφερή σου ανάρτηση κολλάει τέλεια...ή τα ράσα δεν κάνουν τον άνθρωπο!\n24 Μαΐου 2010 - 6:56 μ.μ.\nΕυαγγελία μου τι καλά που θα ήταν τέτοιες ψυχές να μπορούσαν να αλλάξουν την μαυρίλα των καιρών. Πολύ βρωμιά τριγύρω δεν αρκούν οι λίγοι ξεχωριστοί.\nΕίναι όμορφη εμπειρία η προετοιμασία του πανηγυριού, αν γυρίσουμε και λίγο πίσω που ήταν ακόμη πιο απλά θα είναι υπέροχα!\n24 Μαΐου 2010 - 10:38 μ.μ.\nΈστω και για λίγο δίνουν την αίσθηση ότι η κοινωνία μας μπορεί να πάρει θετική στροφή.\nΚαλό βράδυ Ippoliti\nΜοναξιά, έχεις δίκιο Ηλία μου λυπάμαι τόσο πολύ.. μέχρι σήμερα κρατούσα μέσα μου την μορφή του ή καλύτερα την αύρα αυτού του ανθρώπου και ένιωθα πολύ όμορφα. Σήμερα άκουσα πολλά άσχημα.. μα πολύ άσχημα, από αυτά που δεν μαθαίνει κανείς έξω από μια κλειστή κοινωνία και αντιλαμβάνομαι πόσο λίγο είναι και αυτό το θετικό. Άγρια θηρία είμαστε, λυπάμαι πολύ..\nΚαλή σου νύχτα Ηλία μου\nΕίναι λιγοστοί όντως.. ας ελπίσουμε κάποτε να γίνουν κάμποσοι..:-)\n24 Μαΐου 2010 - 10:54 μ.μ.\nΜαριάνα μου σ’ ευχαριστώ πολύ για την αναδημοσίευση. Όπως είδες το αναδημοσίευσα και στους ενωμένους bloggers. Μου έδωσες το θάρρος, γιατί δε σου κρύβω ότι πολλές φορές διστάζω θεωρώντας ότι είμαι εκτός θέματος.\nΌπως βλέπεις πλέον στους Ενωμένους γράφουμε ποικίλης ύλης θέματα, ανεξάρτητα από το σκοπό ίδρυσής του που είναι η αντίστασή μας σε τυχόν προσπάθεια φίμωσης μας. Το μπλογκ αυτό για να μείνει ζωντανό πρέπει να έχει πάσης φύσεως αναρτήσεις, αρκεί να μη διχάζουν και να μην έχουν ρατσισμό. Τα δικά σου ποστάκια είναι όαση στις ψυχές μας, δεν αντέχει κανείς συνέχεια να έχει καταγγελτικό στυλ, χρειάζεται και το ανθρώπινο να περιγράφεται και να βιώνεται...\nΜη διστάζεις λοιπόν να μοιράζεσαι μαζί μας τις όμορφες σκέψεις σου.\n24 Μαΐου 2010 - 10:58 μ.μ.\nΓια τον γέροντα Παϊσιο έχω διαβάσει σε κάποια blogs, νομίζω ότι αξίζει να βρω γραφόμενά του. Η στροφή προς τα μέσα πιστεύω ότι μπορεί να μας βοηθήσει να βρούμε δύναμη και πίστη.. η αναζήτηση της χαράς έχει γίνει πολύ δύσκολη υπόθεση Νικόλα μου.\nΚαλή βδομάδα και σε σένα:)\n24 Μαΐου 2010 - 11:05 μ.μ.\nΜα φυσικά τα χέρια μπορούν να μιλούν και συνήθως δε λένε ψέματα:)\nΚαλή βδομάδα ξωτικούλι μου:-)\n24 Μαΐου 2010 - 11:06 μ.μ.\nΣοφές οι παροιμίες:-)\nΑχ βρε μαγισσούλα μου πώς θα γινόταν με το μαγικό σου ραβδάκι να μεταμόρφωνες τον ασήμαντο κόσμο μας σε όμορφο παραμύθι;\nΦιλιά πολλά και πάντα αληθινά:-)\nΘα το κάνω Μαριάνα μου\nοι σκέψεις και τα αισθήματά σου κατατίθενται με απλότητα και ειλικρίνεια ψυχής, γι΄ αυτό κι αγγίζουν ευαίσθητες χορδές... το Φως είναι πάντα γύρω μας, αλλά τα κουρασμένα μάτια της ψυχής μας δεν μπορούν να το δουν (το έγραψες και συ με άλλα λόγια πιο πάνω στα σχόλια)! Γι΄ αυτό τέτοιες στιγμές μπορεί να είναι πολύτιμες ευκαιρίες για να σκύψουμε περισσότερο μέσα μας και να πάρουμε δύναμη κι ελπίδα να αναζητήσουμε πιο έντονα... κι όταν αναζητάς με ειλικρίνεια, σίγουρα βρίσκεις!\nΘερμές ευχαριστίες γι΄ αυτό το τόσο όμορφο και πολύτιμο μοίρασμα.\n25 Μαΐου 2010 - 12:43 π.μ.\nΈπρεπε νάρθω, τελικά! Ας όψονται οι καλεσμένοι μου, που δεν ξεκουνιόντουσαν με τίποτε... έπρεπε, όμως, να τους αφήσω σύξυλους και νάρθω!\nΤο εκκλησάκι το ξέρω, τόχα εντοπίσει σε μια από τις εξορμήσεις μου στην περιοχή, γύρω στην Πρωτομαγιά φέτος. Πολύ χαίρομαι που είναι "δικό σας" - οι χώροι λατρείας και πίστης δεν ανήκουν ποτέ και σε κανέναν, είναι μονάχα δίαυλοι από το γήινο προς το θείο, ανοιχτοί ανά πάσα στιγμή για όλους, σε όλους, πιστούς ή ακόμα κι άπιστους... γιατί, ναι, κι οι άπιστοι τόχουν μερικές φορές ανάγκη, κρυφή κι από τον εαυτό τους ακόμα ανάγκη, να πουν ένα "Αχ, Θε μου..."\nΚαι του χρόνου νάστε καλά κι ελπίζω νάρθω, να πω στους ξένους μου "Άντε γεια, εγώ πάω!.."\n25 Μαΐου 2010 - 8:03 π.μ.\nΛίγοι οι Εκλεκτοί Μαρία μου και ακόμα λιγότεροι όλοι εμείς που μπορούμε να τους αναγνωρίσουμε...\n25 Μαΐου 2010 - 1:58 μ.μ.\nΕγώ ευχαριστώ θερμά που συναντήθηκαν οι δρόμοι μας. Μόνο με ειλικρίνεια ψυχής αξίζει πιστεύω να ζούμε και να αλιεύουμε τα πολύτιμα που θα μας κρατήσουν ψηλά όσο μπορεί να φτάσει καθένας.\n25 Μαΐου 2010 - 2:28 μ.μ.\nΑν ήξερα πως θα ήταν έτσι θα επέμενα να έρθεις:-)\nΤα εκκλησάκια που έχω στις φωτογραφίες δεν δείχνουν αυτό για το οποίο μιλώ. Είναι πολύ παλαιά ξωκλήσια που μεγάλωσα στις αυλές τους. Μιλώ γι αυτό της δεύτερης φωτογραφίας τον Ταξιάρχη και το καμπαναριό της τρίτης την Αγία Παρασκευή χτισμένη στα μέσα του 17ου αιώνα.\nΟ Άγιος Κωνσταντίνος είναι νέα σχετικά εκκλησία..\nΤου χρόνου λοιπόν να είμαστε όλοι καλά!\nΚαλό απόγευμα Asteroid:-)\nΑς ευχηθούμε να γίνουν πολλοί γιατί δε μας βλέπω καλά, πάμε μόνο κατηφορικά με πολύ μεγάλες ταχύτητες!\nΚαλό απόγευμα Λινάκι μου\nυ.γ Πώς πήγαν οι εξετάσεις;)\n25 Μαΐου 2010 - 2:32 μ.μ.\nΑυτήν τη βδομάδα έχουμε μόνο τις τελικές Αγγλικών και Γερμανικών του φροντιστηρίου και "ΦΤΟΥ ΞΕΛΕΦΤΕΡΙΑ"!!!\nΤέρμα τα διαβάσματα!\nΤέτοια χαρά ούτε όταν πήγαινα σχολείο εγώ δεν έκανα:)))\n25 Μαΐου 2010 - 2:41 μ.μ.\nΚάπως έτσι ένιωσα κι εγώ την Ανάσταση το Πάσχα. Ήταν τόσο διαφορετικά κι όλα αυτά εξαιτίας ενός νέου και τόσο γλυκού ιερέα.. Μακάρι να υπήρχαν περισσότεροι τέτοιοι άνθρωποι, σε κάνουν να πιστεύεις στην αγάπη... Φιλάκια πολλά!!! :)


Πρόσφυγες ξεκίνησαν απεργία πείνας στην πλατεία Συντάγματος - POPAGANDA\nAnnalisa Galgano/ Athens Live\nΠρόσφυγες ξεκίνησαν απεργία πείνας στην πλατεία Συντάγματος\nΟι 14 απεργοί πείνας απαιτούν οικογενειακή επανένωση.\nΚαθώς ο χειμώνας ξεκινάει, 14 πρόσφυγες πέρασαν την πιο κρύα νύχτα μέχρι τώρα σε σκηνές απέναντι από τη Βουλή στην πλατεία Συντάγματος. Οι πρόσφυγες – επτά γυναίκες και επτά άνδρες – άρχισαν απεργία πείνας ζητώντας οικογενειακή επανένωση στη Γερμανία. Σε συνέντευξη τύπου δήλωσαν πως «θα μείνουμε εδώ μέχρι να βρεθεί μια λύση, ή θα πεθάνουμε».\nΑν και η πολιτική ασύλου της Ε.Ε. καθορίζει την μέγιστη περίοδο αναμονής στους 6 μήνες για τους πρόσφυγες που έχει εγκριθεί το αίτημα τους για οικογενειακή επανένωση, πέρυσι, λιγότερο από 25% των αιτημάτων επιλύθηκαν. Οι 14 απεργοί πείνας που έχουν κατασκηνώσει στο Σύνταγμα αντιπροσωπεύουν πάνω από 4000 πρόσφυγες που περιμένουν να επανενωθούν με τις οικογένειές τους για πάνω από έξι μήνες. Ο Farwaz, πρόσφυγας από την Συρία, δήλωσε σήμερα το πρωί: «Δεν υπάρχει λόγος να είμαστε στην Ελλάδα. Δεν θέλουμε να μείνουμε πια εδώ[…] Θέλουμε να είμαστε μαζί με τις οικογένειές μας. Η λύση υπάρχει και εναπόκειται στην κυβέρνηση να την εφαρμόσει».\nΈνας από τους απεργούς πείνας, μια μητέρα τεσσάρων μικρών παιδιών, περιμένει στην Ελλάδα για δύο χρόνια μέχρι να πάει στον σύζυγό της στη Γερμανία. Σύμφωνα με όσα μας είπε, «Είμαστε άνθρωποι που έφυγαν από τη Συρία λόγω των βομβαρδισμών και του πολέμου. Είμαστε τώρα εδώ και θα θέσουμε εκ νέου τη ζωή μας σε κίνδυνο μέχρι να γίνουν αποδεκτά τα αιτήματά μας. Έλαβα την αποδοχή μου για την οικογενειακή επανένωση τον Μάρτιο του τρέχοντος έτους. Σε όλους όσους απευθύνθηκα στην ελληνική υπηρεσία ασύλου μου είπαν ότι είναι λάθος της Γερμανίας που δεν έχω φύγει ακόμα. Αλλά δεν υπάρχει λύση. Τίποτα δεν κινείται. Έχουμε γίνει αποδεκτοί εκεί και πρέπει να φύγουμε. Θα μείνουμε εδώ [στο Σύνταγμα] μέχρι να φύγουμε από την Ελλάδα ».\nΟ υπουργός μεταναστευτικής πολιτικής Γιάννης Μουζάλας αντέκρουσε τους ισχυρισμούς ότι η Ελλάδα και η Γερμανία έκαναν μια συμφωνία κάτω από το τραπέζι για να επιβραδύνουν το ποσοστό οικογενειακών επανενώσεων. Ο Μουζάλας, ο οποίος πρόσφατα δήλωσε υποψήφιος από την Ελληνική Κυβέρνηση για τη θέση του Επιτρόπου της Ε.Ε. για τα Ανθρώπινα Δικαιώματα, δήλωσε την Τετάρτη: «Αυτό που έχουμε καταφέρει να κάνουμε στην οικογενειακή επανένωση είναι να έχουμε αύξηση περίπου 27% φέτος σε σύγκριση με πέρυσι, αν και είμαστε κατηγορούμενοι για μείωση και πως διαπραγματευόμαστε για την περικοπή της». Αρνήθηκε επίσης ότι οι πρόσφυγες πρέπει να πληρώσουν για τις δικές τους πτήσεις στη Γερμανία.\nΝωρίτερα αυτή την εβδομάδα, ο Γιάννης Μουζάλας αλλά και ο Αλέξης Τσίπρας δέχθηκαν έντονη κριτική από την ομάδα «53+» του ΣΥΡΙΖΑ, η οποία κατηγόρησε τον Μουζάλα για κακή διαχείριση κεφαλαίων, πως παρέλειψε να παράσχει επαρκή στέγαση στους πρόσφύγες και κακώς υποστήριξε τη συμφωνία ΕΕ-Τουρκίας. Ωστόσο, την Τετάρτη, ο Μουζάλας επανέλαβε τη δέσμευσή του να απελάσει πρόσφυγες στο πλαίσιο της συμφωνίας ΕΕ-Τουρκίας. Η επιθυμία του να «δούμε περισσότερες απελάσεις» μεταναστών στην Τουρκία θα αντιμετωπίσει την αντίθεση των δικτύων αλληλεγγύης των προσφύγων.\nΗ απεργία υποστηρίζεται από άλλους πρόσφυγες, αριστερές και αναρχικές συμμαχικές ομάδες από όλη την Ελλάδα, μεταξύ των οποίων η Αντιεξουσιαστική Κίνηση Αθήνας, η Αναρχοσυνδικαλιστική Πρωτοβουλία Ροσινάντε η Αριστερή Ενότητα, το Δίκτυο κοινωνικής στήριξης για τους πρόσφυγες και τους μετανάστες, το κοινωνικό κέντρο Nosotros, το ΚΕΕΡΦΑ, το Κυριακάτικο σχολείο Μεταναστών, τον Συντονισμό ΣΥΠΡΟΜΕ για τους Πρόσφυγες και τους Μετανάστες, και την δομή αλληλεγγύης City Plaza. Οι απεργοί στο Σύνταγμα εκφράζουν επίσης την αλληλεγγύη τους με μια ομάδα απεργών πείνας στη Λέσβο.\nΟι δημοσιογράφοι και οι αλληλέγγυοι που συμμετείχαν στη συνέντευξη τύπου της Πέμπτης προσκλήθηκαν σε ένα γλέντι με τα παιδιά των προσφύγων το Σάββατο (4/11) στο Σύνταγμα και σε μια διαδήλωση για τα δικαιώματα των προσφύγων που θα πραγματοποιηθεί την επόμενη Τετάρτη (8/11) στην Αθήνα και στο Βερολίνο.\nΠΟΛΗΈνα νέο second hand μαγαζί στην Αθήνα δίνει μια δεύτερη ευκαιρία όχι μόνο σε ρούχα και αντικείμενα αλλά και σε ανθρώπους


Relist XRP: Σκοπεύει η Coinbase να χρησιμοποιήσει το XRP για εμβάσματα; – Cryptonea\nHome»Altcoins»Relist XRP: Σκοπεύει η Coinbase να χρησιμοποιήσει το XRP για εμβάσματα;\nRelist XRP: Σκοπεύει η Coinbase να χρησιμοποιήσει το XRP για εμβάσματα;\nBy Giannis Andreou September 13, 2021 No Comments3 Mins Read\nΠρόσφατα, μία από τις ξεπερασμένες ιστοσελίδες της Coinbase έγινε viral, εμφανίζοντας δωρεάν διασυνοριακές υπηρεσίες πληρωμών XRP και USDC. Οι πληροφορίες της σελίδας αναφέρουν ότι οι χρήστες της Coinbase μπορούν να πραγματοποιούν άμεσες διεθνείς πληρωμές χρησιμοποιώντας XRP και USDC, χωρίς καμία συναλλαγή ή λήψη χρεώσεων από έναν λογαριασμό Coinbase σε έναν άλλο. Επιπλέον, σύμφωνα με την ιστοσελίδα, αυτή η υπηρεσία υποστηρίζεται παγκοσμίως, συμπεριλαμβανομένων χωρών όπως η Ινδία, το Μεξικό και οι Φιλιππίνες.\nΗ Coinbase, το ανταλλακτήριο κρυπτονομισμάτων με έδρα τις ΗΠΑ, κατά λάθος επανεμφάνισε το XRP την Πέμπτη μέσω της πλατφόρμας Coinbase Pro, για σύντομο χρονικό διάστημα. Η κοινότητα ανέβηκε στα μέσα κοινωνικής δικτύωσης για να αναφέρει ότι η πλατφόρμα προσφέρει τα ακόλουθα ζεύγη για συναλλαγές: XRP/USD, XRP/EUR, XRP/GBP και XRP/BTC. Αυτό με τη σειρά του οδήγησε σε αύξηση των τιμών XRP, αλλά η τιμή του token μειώθηκε μετά την άρνηση των φήμων από την Coinbase ως απλού τεχνικού σφάλματος.\n“Όπως ανακοινώθηκε προηγουμένως, η Coinbase ανέστειλε τις συναλλαγές σε XRP. Λόγω τεχνικού προβλήματος, το XRP ήταν προσωρινά ορατό στην εφαρμογή για κινητά Coinbase Pro για ορισμένους πελάτες, αλλά δεν ήταν εμπορεύσιμο », δήλωσε η Coinbase Pro στο Twitter.\nCoinbase εναντίον SEC\nΣύμφωνα με πληροφορίες, η Coinbase βρίσκεται στα πρόθυρα μιας πιθανής αγωγής από την Επιτροπή Κεφαλαιαγοράς των ΗΠΑ (SEC) για το ακυκλοφόρητο προϊόν δανεισμού τους. Η πλατφόρμα ανταλλαγής αποκάλυψε πρόσφατα ότι η SEC έχει προειδοποιήσει να οδηγήσει την Coinbase στο δικαστήριο καθώς θεωρεί το αναφερόμενο ακυκλοφόρητο δανειστικό προϊόν ως security.\nΟ Διευθύνων Σύμβουλος της Coinbase, Μπράιαν Άρμστρονγκ, έγραψε στο Twitter έναντι της άδικης και ασαφούς διαδικασίας της Επιτροπής να θεωρήσει οποιαδήποτε οντότητα ή υπηρεσία ως security. Ανέφερε πώς το ανταλλακτήριο συμμορφώθηκε με όλες τις απαιτήσεις της SEC και όμως, απειλείται από ενδεχόμενη αγωγή χωρίς εξηγήσεις από τις ρυθμιστικές αρχές.\nΗ Κοινότητα XRP προτείνει στη Coinbase να κάνει Relist το XRP\nΣύμφωνα με την πρόσφατη κάλυψη της CoinGape, η κοινότητα XRP έχει προειδοποιήσει την Coinbase ότι θα μπορούσε να είναι η επόμενη, μετά την αγωγή XRP. Τα κοινωνικά μέσα πλημμυρίζουν από την απαίτηση να γίνει Relist το XRP στο Coinbase εάν η πλατφόρμα ανταλλαγής δεν επιθυμεί να δώσει μια μεμονωμένη μάχη ενάντια στη διεφθαρμένη SEC. Ωστόσο, ανεξάρτητα από το συναίσθημα της αγοράς, η Coinbase δεν έχει κάνει καμία επίσημη ανακοίνωση σχετικά με την επανεκκίνηση, αλλά συνεχίζει να κάνει επαναλαμβανόμενες δυσλειτουργίες με την καταχώριση XRP στον ιστότοπό τους.


Ζώδια: Η Σελήνη αυξάνει το συναίσθημά μας και ενισχύει τη διαίσθησή μας | eirinika.gr\nΤρίτη, 25 Ιουνίου | 15:39\n10 Ιανουαρίου 2019 - 10:23πμ\nΑυξημένο το συναίσθημα και ενισχυμένη η διαίσθηση μας, σήμερα (10/01), με την Σελήνη στα... Ψάρια.\nΣκορπιός: Μία υπέροχη μέρα η σημερινή, για σένα φίλε Σκορπιέ, σύμφωνα με το oroskopos.gr! Σε χαρακτηρίζει ομορφιά, γοητεία, λάμψη, δημιουργικότητα και σιγουριά για τον εαυτό σου! Είσαι γενναιόδωρος, έχεις μεγάλη καρδιά, ιδιαίτερα κοινωνικός και ζεστός στις διαπροσωπικές σου σχέσεις! Θες την προσοχή των άλλων και καταφέρνεις να την έχεις! Είσαι έτοιμος για γλέντι, διασκέδαση και ψυχαγωγία, γι’αυτό μην χάσεις την ευκαιρία για έξοδο, που σίγουρα θα έχεις! Θέματα με παιδιά, ευνοούνται ιδιαίτερα σήμερα και παίρνεις μία μεγάλη χαρά, που τα αφορά!\nΥπόθεση Γιακουμάκη: Ο εισαγγελέας πρότεινε την ενοχή των οκτώ Κρητικών και την αθώωση του ενός\n25 Ιουνίου 2019 - 3:32μμ\nΑυτοί είναι οι 3 τρόποι να προστατευτείτε από τους ανθρώπους που θέλουν το κακό σας!\nΠόσο κοστίζει μια λευκή φράουλα; Σπάνιες λευκές, τις πληρώνεις πανάκριβα και έχουν τα μυστικά τους (φωτό & βίντεο)


από Cityportal Team T 27/11/2021 - 05:45\nΑλέκος Αλεξανδράκης (27 Νοεμβρίου 1928 – 8 Νοεμβρίου 2005): Έλληνας ηθοποιός, αξέχαστος πρωταγωνιστής που διακρίθηκε στη μεγάλη και τη μικρή οθόνη. Από νωρίς καθιερώθηκε σε ρόλους ζεν πρεμιέ. Με τη νεορεαλιστική ταινία «Συνοικία το όνειρο» (1961) βραβεύτηκε στο Φεστιβάλ Κινηματογράφου Θεσσαλονίκης.\nΟ Αλέκος Αλεξανδράκης, αν βρισκόταν εν ζωή θα συνομιλούσε με τον Μίκη Θεοδωράκη ή τον Μανώλη Γλέζο, τον άνθρωπο που ήθελε να κάνει στις αρχές της δεκαετίας του ‘60 Χριστούγεννα, όταν ρωτήθηκε σχετικά από δημοσιογράφο, μια δήλωση που τον έβαλε σε μπελάδες, αν και ήταν γνωστός, «σταμπαρισμένος» απ’ το σκληρό καθεστώς της εποχής, ως μαχητικός αριστερός.\nΤο νήμα κόπηκε το 2005, όταν μετά από μακροχρόνια μάχη με τον καρκίνο, στις 8 Νοεμβρίου, έφευγε για τη «Συνοικία το όνειρο». Την ταινία που σημάδεψε τον ίδιο, καθώς η λογοκρισία της εποχής, το καθεστώς που δεν σήκωνε μία γνήσια κοινωνική ταινία του έκοψε τα φτερά και στέρησε πιθανότατα έναν πρωτοπόρο κινηματογραφιστή από την Ελλάδα.\nΑπό το ναυτικό στο θεατρικό σανίδι\nΟ Αλέκος Αλεξανδράκης, γιος εύπορου δικηγόρου από τη Μάνη, ευτύχισε να μεγαλώσει σε ένα σπίτι με ανέσεις και να φοιτήσει στα καλύτερα σχολεία. Αγαπημένο του άθλημα η ξιφασκία, με την οποία γνώρισε διακρίσεις και έφτασε στα 15 του χρόνια να μπει στην εθνική ομάδα, ενώ τον επόμενο χρόνο εισήλθε στη Σχολή Δοκίμων, για να γίνει αξιωματικός του Πολεμικού Ναυτικού.\nΩστόσο, η παράσταση του Καρόλου Κουν «Γυάλινος κόσμος», με πρωταγωνίστρια την Έλλη Λαμπέτη, άλλαξε τη ζωή του. Εγκατέλειψε το Ναυτικό και έδωσε εξετάσεις στο Βασιλικό Θέατρο, όπου πέρασε πρώτος, έχοντας ως σύμμαχο τον Δημήτρη Χορν, που στοιχημάτιζε για την επιτυχία του.\nΜετά από λίγο καιρό, η κυρία Κατερίνα (Ανδρεάδη), που έψαχνε για έναν «ζεν πρεμιέ», τον επιλέγει για το ρόλο στο έργο «Φθινοπωρινή Παλίρροια». Έκανε τα πρώτα του βήματα στο θεατρικό σανίδι στις 9 Ιουλίου 1949 αφήνοντας πολύ καλές εντυπώσεις. Μάλιστα, ο αυστηρότατος κριτικός και θεατράνθρωπος Αιμίλιος Χουρμούζιος έγραψε για το νεαρό «ζεν πρεμιέ» το αναπάντεχο: «Παρουσιάστε όπλα. Επιτέλους, ένας εραστής στο ελληνικό θέατρο».\nΦοιτητής ακόμη στη Δραματική Σχολή, πήγαινε καθημερινά ως το Βασιλικό Θέατρο για να θαυμάσει την Έλλη Λαμπέτη, που έπαιζε δίπλα στον Δημήτρη Χορν. Είχε μαγευτεί μαζί της. Γρήγορα θα βρεθούν μαζί, τρελά ερωτευμένοι, να κάνουν σχέδια.\nΗ σχέση τους θα κρατήσει μόλις ένα εξάμηνο, όταν ο Αλεξανδράκης θα προτιμήσει να τιμήσει τη γυναίκα που τον έβγαλε στο θέατρο, την κυρία Κατερίνα, αποδεχόμενος την πρότασή της για μία τουρνέ, ματαιώνοντας το σχέδιο της Λαμπέτη, να πρωταγωνιστήσουν μαζί στο «Θέατρο Μουσούρη». Θα τον εγκαταλείψει, αφού προηγηθεί ένας μεγάλος καυγάς.\nΗ καθιέρωση στον κινηματογράφο\nΠολύ γρήγορα φυσικά μπήκε και στον κινηματογράφο, που δίψαγε για έναν ζεν πρεμιέ. Ο Φίνος θα εντυπωσιαστεί από τη γοητεία του και θα του προτείνει να παίξει το 1949 στην ταινία «Δύο κόσμοι», που γύρισε ο Γρηγόρης Γρηγορίου.\nΘα ακολουθήσουν και άλλες ταινίες, ενώ το 1955 πάλι ο Φίνος τον θέλει για να παίξει δίπλα στην Τζένη Καρέζη, στην αξέχαστη κωμωδία του Αλέκου Σακελάριου «Λατέρνα, φτώχεια και φιλότιμο», με πρωταγωνιστές τους αξεπέραστους Αυλωνίτη-Φωτόπουλο.\nΜάλιστα, ο Φίνος ήθελε το όνομα του Αλεξανδράκη να μπει πάνω από του Αυλωνίτη, καθώς εκτίμησε ότι η ταινία θα πήγαινε καλύτερα αν ο γυναικείος πληθυσμός πίστευε ότι πρωταγωνιστούσε ο νεαρός γόης. Την ίδια χρονιά θα εμφανιστεί σε ένα χαρακτηριστικό ρόλο και στη «Στέλλα» του Κακογιάννη, με τη Μελίνα Μερκούρη. Ακόμη ένας πόντος για τον Αλεξανδράκη, ο οποίος πλέον καθιερώνεται ως πρωταγωνιστής.\nΗ δεκαετία του ‘60 μπαίνει μοναδικά για τον πρωταγωνιστή. Μόνο το 1960 θα πρωταγωνιστήσει σε πέντε ταινίες, μεταξύ των οποίων «Το κλωτσοσκούφι», με την Αλίκη Βουγιουκλάκη, «Έγκλημα στα παρασκήνια» και «Υπόθεση Ντρέιφους».\nΤα επόμενα χρόνια θα γυρίσει μεγάλες επιτυχίες όπως το τολμηρό ερωτικό δράμα «Ίλιγγος», με τη Ζωή Λάσκαρη, αλλά και τρεις κωμωδίες με την Αλίκη Βουγιουκλάκη («Η ψεύτρα», «Το δόλωμα» και «Η σωφερίνα»). Θα πρωταγωνιστήσει με την Τζένη Καρέζη στο χαριτωμένο «Δεσποινίς Διευθυντής» και αμέσως τον επόμενο χρόνο πάλι με την Καρέζη στην απολαυστική κωμωδία «Μια τρελή, τρελή οικογένεια».\nΗ συνέχεια έχει ορισμένες ενδιαφέρουσες ταινίες, όπως το «Μία Ιταλίδα από την Κυψέλη» ή το «Ξύπνα Βασίλη», αλλά έχει αρχίσει και ο κατήφορος του λεγόμενου εμπορικού σινεμά.\nΑυτό, ωστόσο, που θα μπορούσε να παρατηρήσει κάποιος για τις ερμηνείες του Αλεξανδράκη τη χρυσή εποχή της δεκαετίας του ‘60 είναι ότι παίζει ίσα-ίσα για να είναι επαρκής. Πολλές φορές φαίνεται ότι κάνει αγγαρεία, ότι δυσανασχετεί με αυτά που παίζει. Εύπεπτες κωμωδίες, ανούσια δράματα και μελό, ταινίες φανερά ή κατά βάθος συντηρητικές, μονοδιάστατες, χωρίς ιδιαίτερες αξιώσεις, που απλώς έκοβαν εισιτήρια και πρόσφεραν γέλιο ή κλάμα στον «λαουτζίκο».\nΥπάρχει κάποιος λόγος που κρύβεται πίσω απ’ αυτή την αποστασιοποίηση του Αλεξανδράκη; Θα πρέπει να γυρίσουμε στη σημαδιακή, γι’ αυτόν, χρονιά του 1961. Είναι η χρονιά που ο Αλεξανδράκης επιχείρησε να σκηνοθετήσει και να χρηματοδοτήσει τη μοναδική του -τελικώς- ταινία. Ίσως την καλύτερη ταινία στην οποία πρωταγωνίστησε.\nΤο σενάριο της οποίας υπέγραψαν ο ποιητής Τάσος Λειβαδίτης και ο συγγραφέας Κώστας Κοτζιάς, δύο γνωστοί κομμουνιστές και σκηνοθέτησε ο Αλεξανδράκης πάνω στα βήματα του κλασικού νεορεαλιστικού ιταλικού κινήματος.\nΠαράλληλα, εδώ ο δημοφιλής πρωταγωνιστής πετάει από πάνω του τον χαρακτηρισμό του ζεν πρεμιέ και και πολλά χρήματα που είχε μαζέψει από τις εμπορικές ταινίες και το θέατρο, αλλά και κάποιες οικονομίες της τότε συζύγου του και γνωστής αριστερής διανοούμενης Αλίκης Γεωργούλη.\nΑλλά ας τα πάρουμε απ΄ την αρχή. Ο Αλεξανδράκης ήταν δηλωμένος αριστερός και γνωστός στις αρχές από τη δραστηριότητά του. Είχε πει ότι «στην κατοχή ήμουν 12 χρόνων παιδί και τότε κυριαρχούσε το ΕΑΜ και η ΕΠΟΝ. Είχα τρομερή δράση. Κάποια στιγμή έφυγα και για το βουνό». Είχαν ειδοποιήσει τους γονείς του ότι τον έψαχναν οι Γερμανοί. Ανέβηκε στο βουνό μέχρι την Απελευθέρωση. Παραμένει ενεργά πολιτικοποιημένος. Τα Χριστούγεννα του 1961, κάνει μια δήλωση, που γίνεται πρώτη είδηση.\nΌταν ερωτάται από εφημερίδα «με ποιον θα ήθελε να κάνει Χριστούγεννα», ο δημοφιλής πρωταγωνιστής απαντά ότι «θα ήθελα να έκανα Χριστούγεννα μαζί με τον Μανώλη Γλέζο. Και αναφέρω αυτόν, γιατί για μένα ο Γλέζος είναι ένα σύμβολο». Ο Γλέζος, ο οποίος τότε βρισκότανε στη φυλακή, καταδικασμένος για κατασκοπεία, μένει κι αυτός έκπληκτος με τη θαρραλέα δήλωση του Αλεξανδράκη.\nΟ ηθοποιός συμμετείχε στην πρώτη Μαραθώνια πορεία πίσω από τον Γρηγόρη Λαμπράκη και μετά τη δολοφονία του ειρηνιστή πολιτικού, συνυπέγραψε την Ιδρυτική Διακήρυξη της Δημοκρατικής Νεολαίας Λαμπράκη.\nΟ Αλεξανδράκης, παρότι είχε ασκήσει κριτική στην Αριστερά, αντιμετώπισε πολλά προβλήματα και στην περίοδο της επταετούς δικτατορίας, κατά τη διάρκεια της οποίας μπήκε στη μαύρη λίστα. Μάλιστα, πολλοί θιασάρχες δέχονταν απειλές για να μην τον πάρουν στο θέατρό τους.\nΗ ταινία γυρίστηκε, σε μια συνοικία στα Πετράλωνα, στον Ασύρματο, σε μια παραγκούπολη, μία από τις πολλές απ’ αυτές που υπήρχαν εκείνη την εποχή στην Ελλάδα, που έβγαινε από τον εμφύλιο και προσπαθούσε να επουλώσει τις πληγές της.\nΗ μεταπολεμική φτώχεια, το τεράστιο χάσμα μεταξύ πλουσίων και φτωχών, οι υποδομές που ήταν μόνο για τους αστούς ή τους εύπορους, το αστυνομικό κράτος, η περιθωριοποίηση κοινωνικών στρωμάτων και φυσικά η ανεργία, ήταν μερικά από τα θέματα που έθιγε ο σκηνοθέτης Αλεξανδράκης, πάνω στο δυνατό σενάριο των Λειβαδίτη – Κοτζιά.\nΘέματα που ήταν μη αποδεκτά από το καθεστώς της εποχής, που ήθελε αφενός να περνάει την εικόνα μίας χώρας που βάδιζε κοντά στο “ οικονομικό θαύμα” της Ιταλίας και αφετέρου να κόψει τη φόρα στην ανερχόμενη τότε ΕΔΑ.\nΣκηνοθετικά ο Αλεξανδράκης βάδισε πάνω στον ιταλικό νεορεαλισμό. Προσεκτικά, με σεβασμό στους μεγάλους Ιταλούς δημιουργούς και δίνοντας τη δική του σκηνοθετική οπτική χωρίς να θέλει να κάνει επίδειξη ή να εντυπωσιάσει με εύκολες λύσεις.\nΣτην ταινία πρωταγωνιστεί ο ίδιος, αφήνοντας την όψη του ζεν πρεμιέ και φτιάχνοντας έναν τραγικό ήρωα, που θέλει να πιάσει την καλή με κομπίνες, για να φέρει πίσω την κοπέλα που αγαπά, την οποία ερμηνεύει έξοχα η Αλίκη Γεωργούλη. Σε σημαντικούς ρόλους ο αξεπέραστος Μάνος Κατράκης, η συγκλονιστικά εύθραυστη Αλέκα Παΐζη, αλλά και οι Κώστας Μπαλαδήμας, Σαπφώ Νοταρά, Βάσος Ανδρονίδης κα.\nΗ ταινία λογοκρίθηκε άγρια από την κυβέρνηση της ΕΡΕ, κάτι που δεν δέχθηκε ο Αλεξανδράκης, με αποτέλεσμα να καταστραφεί οικονομικά τόσο ο ίδιος όσο και η Αλίκη Γεωργούλη, που είχε αναλάβει την επιμέλεια της παραγωγής και είχε διαθέσει όσα χρήματα είχε.\nΚαι οι δυο τους είχαν πιστέψει τόσο πολύ σε αυτή την ταινία και την απήχησή της στο κοινό, που δεν έκαναν οικονομίες στην παραγωγή, κάνοντας πολλά εξωτερικά γυρίσματα, χρησιμοποιώντας δεκάδες ηθοποιούς και συντελεστές, για την άρτια εκτέλεσή της. Σύμφωνα με τη Γεωργούλη, το κόστος της ταινίας άγγιξε το 1,5 εκατομμύριο δραχμές, όταν μία καλή παραγωγή τότε κόστιζε τα μισά.\nΤελικά η κυβέρνηση επέτρεψε την προβολή της ταινίας μετά από παρέμβαση της εκδότριας Ελένης Βλάχου, αλλά οι εκτεταμένες παρεμβάσεις της λογοκρισίας την είχαν κάνει αγνώριστη.\nΟ Αλεξανδράκης είχε δηλώσει ότι «από τη στιγμή που κόπηκε, δεν με αφορά», αποκηρύσσοντας τη λογοκριμένη εκδοχή της. Πάντως, ακόμη και ως λογοκριμένη ταινία οι αρχές ασφαλείας έκαναν ότι μπορούσαν για να αποθαρρύνουν το κοινό να τη δει. Στην πρεμιέρα της, στο σινεμά «Ράδιο Σίτυ», η αστυνομία έκοψε το ρεύμα, ενώ έξω απ’ αυτό ασφαλίτες έκαναν προσαγωγές σε θεατές που έβγαιναν από το σινεμά.\nΌταν η σχέση τους τέλειωσε, χωρίς θόρυβο ή δράματα, θα χωρίσουν και ο Αλεξανδράκης θα μείνει μόνος για το σκληρό τέλος μιας αξιοθαύμαστης ζωής. Μόνος χωρίς τις γυναίκες που λάτρεψε και κυρίως τον λάτρεψαν…


Ο «Μύθος» των αυγών για αύξηση της χοληστερόλης! | e-gynaikes.gr\nΟ «Μύθος» των αυγών για αύξηση της χοληστερόλης!\nO φόβος ότι τα αυγά αυξάνουν την χοληστερόλη του αίματος αποτελεί ένα μύθο. Είναι αστήρικτος και δεν έχει αποδειχθεί σε καμία μελέτη.\nΤα αυγά εξαιτίας της περιεκτικότητάς τους σε χοληστερίνη είναι παρεξηγημένα τρόφιμα και ο κόσμος συνεχίζει να τα αποφεύγει. Όμως η σύσταση που δίνεται να αποφεύγουμε την κατανάλωση αυγών γιατί αυξάνουν την χοληστερίνη ή να τα περιορίσουμε σε 2-3 την εβδομάδα είναι εντελώς αβάσιμη και δεν στηρίζεται σε επιστημονικά δεδομένα.\nΛΕΚΙΘΙΝΗ – ΤΟ ΑΝΤΙΒΑΡΟ ΤΗΣ ΧΟΛΗΣΤΕΡΟΛΗΣ\nΤα αυγά δεν θα πρέπει να τα βγάλουμε από την διατροφή μας από φόβο να μην αυξήσουμε την χοληστερίνη μας, καθώς αποτελούν μια πλήρη τροφή με υψηλή διατροφική αξία. Όχι μόνο δεν αυξάνουν την χοληστερίνη μας αλλά αποτελούν μια πλήρη τροφή με υψηλή διατροφική αξία, με πλήρης πρωτεΐνες που περιέχουν όλα τα απαραίτητα αμινοξέα στις σωστές αναλογίες, βιταμίνες και ιχνοστοιχεία και βοηθούν στην μείωση της κακής χοληστερόλης αίματος. Όσον αφορά την ποσότητα δεν θα πρέπει να υπάρχει περιορισμός, αλλά ας μην ξεχνάμε βέβαια το « παν μέτρον άριστον» που πρέπει να ισχύει πάντα στη διατροφή μας.


Πανελλήνιο Κορασίδων: Άρης-Τιτάνες Παλαμά 45-43 - Ελληνική Ομοσπονδία Καλαθοσφαίρισης\nΆρης, Πανελλήνιο Κορασίδων, Τιτάνες Παλαμά\nΟι «κίτρινες» είχαν προβάδισμα από την αρχή, όμως οι παίκτριες της ομάδας από την Θεσσαλία ακλουθούσαν από πολύ κοντά μετά το δεύτερο δεκάλεπτο. Το σκορ ήταν 39-36 στο 32ο λεπτό και για πέντε περίπου λεπτά δεν έμπαινε καλάθι. Η Πατούνη με βολή έκανε το 39-37, 3:10 πριν το φινάλε και η ίδια παίκτρια με τρίποντο έδωσε προβάδισμα στους Τιτάνες στο 38ο λεπτό. Η Βαντσιούρη με βολές έφερε τον Αρη μπροστά με 41-40, όμως η Μπενέκη έκανε το 41-42. Η Γράψα και η Κωφοκώτσιου έδωσαν στις «κίτρινες» αέρα τριών πόντων, ενώ η Μπενέκη με μία βολή έκανε το τελικό 45-43.\nΔεκάλεπτα: 18-6, 26-23, 35-31, 45-43\nΑΡΗΣ (Κουλακιώτης-Μακρής): Γκρίτζαλη 20, Ουζούνη, Γράψα 8, Βαντσιούρη 9, Σοφιανάκου, Μπαξεβανίδου, Μπερμπέρη 2, Νεοχωρίτη, Καρβουνιάδου, Κωφοκώτσιου 6, Κυρπιζλίδου.\nΤΙΤΑΝΕΣ ΠΑΛΑΜΑ (Χαντζιάρας): Κατσιαούνου, Ντούλα Αλ., Τσάρη, Καρακώστα Μ. 4, Μπενέκη 9, Καρακώστα Ε., Πατούνη 18(3), Μπακρατσή 2, Ντούλα Αθ. 3(1), Κατσή 7(1).\nΚουλακιώτης: «Μας επηρέασε το άγχος της πρεμιέρας»\nΜετά το τέλος του αγώνα ο προπονητής του Αρη, Βαγγέλης Κουλακιώτης δήλωσε: «Κάναμε πολύ κακό παιχνίδι επηρεασμένοι από το άγχος της πρεμιέρας. Ενώ στην αρχή δείχναμε ότι θα το… καθαρίσουμε εύκολα, μας βγήκε μια αδικαιολόγητη νευρικότητα και δώσαμε το δικαίωμα στους αντιπάλους να παλέψουν μέχρι το τέλος τον αγώνα. Συνεχίζουμε κοιτώντας το επόμενο παιχνίδι».\nPrevΠροηγούμενηΠανελλήνιο Παίδων: Προμηθέας- Κύδων 65-50\nΕπόμενηΠανελλήνιο Παίδων: Τελετή ΈναρξηςNext


Ένα καράβι είναι ασφαλέστερο στο λιμάνι αλλά δεν έχει φτιαχτεί γι' αυτό - Thessaloniki Arts and Culture\nΚαλλιτέχνης: ΚΩΝΣΤΑΝΤΙΝΟΣ ΒΟΛΑΝΑΚΗΣ "Βόλος"\nΈνα καράβι είναι ασφαλέστερο στο λιμάνι αλλά δεν έχει φτιαχτεί γι’ αυτό\nΈχοντας τα τελευταία χρόνια την μεταφορά ως κύριο μηχανισμό της δουλειάς μου, θέλω σήμερα να σταθούμε σε αυτή την φράση του Αμερικανού θεολόγου William G.T. Shed.\nΤην τελευταία δεκαετία έχει γίνει προσπάθεια να διανεμηθεί στο συλλογικό φαντασιακό το δίλημμα «Ασφάλεια ή Ελευθερία». Στην πραγματικότητα όμως πρόκειται για ένα ψευδές δίλημμα, καθώς δεν είναι δυνατόν να είναι κάποιος ασφαλής χωρίς να είναι ελεύθερος.\nΌποτε όμως χρησιμοποιούνται στον λόγο λέξεις που αναφέρονται σε αφηρημένες έννοιες, όπως είναι η λέξη «ελευθερία» χρειάζονται επιπλέον καθορισμό. Έτσι, την ελευθερία την εννοώ ως την δράση του ενήλικα που εκπορεύεται από την δική του βούληση. Οι αναγνώστες του ιστολογίου, μπορούν να βρούν σχετικό άρθρο σε παλιότερη ανάρτηση.\nΗ ενηλικίωση ωστόσο είναι απαραίτητη προϋπόθεση για την εμφάνιση της βούλησης. Χρειάζεται το υποκείμενο να έχει ξεπεράσει τόσο το στάδιο της συμμόρφωσης, που αναφέρεται στην παιδική ηλικία, όσο και αυτό της αντίδρασης, στάσης συχνής στην εφηβεία.\nΗ ενηλικίωση δεν είναι εύκολη υπόθεση. Χρειάζεται την ανάληψη ρίσκου. Και στο ρίσκο το υποκείμενο αναμετριέται με τα όρια τόσο τα δικά του όσο και του περιβάλλοντος. Χρειάζεται η έξοδός του στον έξω κόσμο, η αναμέτρηση με τους Λαιστρυγόνες και τους Κύκλωπες, για να θυμηθούμε και τον Καβάφειο Οδυσσέα. Μέσα από αυτή την αναμέτρηση, που φυσικά εμπεριέχει και κινδύνους, θα δυναμώσει και θα αισθανθεί σιγουριά για τα επόμενα βήματά του.\nΤο ψευτοδίλημμα ωστόσο «Ασφάλεια ή Ελευθερία» φαίνεται ότι έπιασε τόπο στον πλανήτη κι έτσι πολλοί είναι αυτοί που με ευκολία προσχώρησαν δικαιώματα σε άλλους, που έπαιξαν τον ρόλο του κηδεμόνα, προκειμένου να νοιώθουν ασφαλείς.\nΚοιτώντας τις εργασίες της παιδοψυχολογίας ως προς αυτό το θέμα, δίνουμε ιδιαίτερη έμφαση στην θεωρία του «ασφαλούς δεσμού» των Bowlby και Ainsworth. Σύμφωνα με αυτές τις εργασίες η βρεφική ηλικία είναι η βάση της εμπειρίας του αισθήματος ασφάλειας ή ανασφάλειας και ιδιαίτερα η σχέση με την μητέρα. Περίπου στο ίδιο μήκος κύματος κινήθηκε κι ο Erikson περιγράφοντας τα αναπτυξιακά στάδια του.\nΧρειάζεται όμως να δούμε περισσότερο την θεωρία της Ainsworth για τον ασφαλή δεσμό με την μητέρα. Συμφωνα λοιπόν με την θεωρία της, που έχει προκύψει από σειρά ερευνών, διακρίνονται δύο βασικοί τύποι πρωταρχικού δεσμού του βρέφους όπου ο δεύτερος διακρίνεται σε υποκατηγορίες που για να μην μακρυγορήσω δεν θα αναφέρω σε αυτό το άρθρο. Α) ο ασφαλής δεσμός με την μητέρα β) ο ανασφαλής δεσμός.\nΠερίπου τα μισά βρέφη αναπτύσσουν ασφαλή δεσμό. Έχουν ιδιαίτερο ενδιαφέρον και οι έρευνες που μελέτησαν πόσο ο πολιτισμός μπορεί να παρεμβαίνει και να καθορίζει τον τύπο δεσμού που κάνει η μητέρα με το μωρό της, ενώ σημαντικά εξωγενή γεγονότα μπορούν να καθορίσουν σημαντικά την πρωταρχική σχέση. Έτσι, ανάλογα με το πολιτισμικό πλαίσιο οι άνθρωποι αναπτύσσουν περισσότερο ή λιγότερο ασφαλή δεσμό με την μητέρα.\nΤο αίσθημα ασφάλειας λοιπόν σχετίζεται άμεσα με αυτή την εμπειρία κατά τον πρώτο κυρίως χρόνο ζωής. Κι όπως είδαμε με ασφάλεια το βιώνουν περίπου οι μισοί από μας.\nΟ Erikson κατά την περιγραφή της ανθρώπινης ανάπτυξης αναφέρει ότι το παιδί θα περάσει στο επόμενο στάδιο της εξερεύνησης μόνο αν έχει βιώσει με ασφάλεια τον πρώτο δεσμό με τη μητέρα.\nΜπορούμε εύκολα να το δούμε παρατηρώντας τα μικρά παιδιά. Ένα παιδί που αισθάνεται τη μονιμότητα και διαθεσιμότητα της μητρικής παρουσίας εύκολα απομακρύνεται από αυτήν για να εξερευνήσει ένα δωμάτιο ή έναν νέο χώρο, γνωρίζοντας ότι όταν χρειαστεί κάτι μπορεί να επιστρέψει στην μητέρα του. Αντίθετα, παιδιά προσκολλημένα στην μητέρα φαίνεται ότι αισθάνονται το άγχος ότι μπορεί εκείνη να απομακρυνθεί ή να μην είναι διαθέσιμη στην ικανοποίηση βασικών αναγκών τους.\nΟι εμπειρίες αυτές αν και πρώιμες, καθορίζουν την ανθρώπινη ζωή, αλλά και τον τρόπο που σχετιζόμαστε με τους άλλους.\nΣπάνια λοιπόν οι άνθρωποι με ανασφαλή δεσμό θα τολμήσουν αλλαγές στην ζωή τους αν και μπορεί να ζουν μέσα σε άσχημες συνθήκες. Προτιμούν το γνωστό, το οικείο και κάθε εξερεύνηση σε νέες δυνατότητες αποτελεί πηγή άγχους και απειλή.\nΑπό την άλλη, γονείς που έχουν οι ίδιοι βιώσει γονεϊκή στέρηση, τείνουν να προσκολλώνται στα παιδιά προσπαθώντας να υπεραναπληρώσουν το δικό τους κενό. Σε αυτή την περίπτωση και συνήθως χωρίς να το θέλουν, ανακάμπτουν την ενηλικίωση των παιδιών τους δημιουργώντας συμπλέγματα που με μεγάλη δυσκολία τα παιδιά μεγαλώνοντας θα αντιμετωπίσουν, εφόσον βρουν το θάρρος να το κάνουν.\nΩστόσο, ένας καλός γονιός πρέπει να δώσει δύο πράγματα στα παιδιά: Ρίζες και φτερά!\nΚι αν ο γονιός δεν το κάνει, τότε το παιδί μεγαλώνοντας ακόμη και σε μεγάλη ηλικία χρειάζεται να ψάξει τρόπους να το κάνει. Δεν είναι τελικά καθόλου ασφαλές να μεγαλώνει κανείς με «φτερά» που αν και υπάρχουν από την φύση έχουν υποστεί αγκύλωση από την αχρηστεία.\nΚαράβια δεμένα στο λιμάνι, αυτοκίνητα που δεν χρησιμοποιούνται για καιρό, χρειάζονται σέρβις για να ξαναλειτουργήσουν για τον σκοπό που φτιάχτηκαν.\nΤο ίδιο και ο άνθρωπος με αγκυλώσεις. Και είπαμε, μιλούμε πάντα με βάση την μεταφορά και σε καμία περίπτωση εργαλειοποιώντας τον άνθρωπο που έτσι κι αλλιώς έχει ψυχή με αβυσσαλέο πλούτο και δυνατότητες. Η ψυχοθεραπεία, ως επανορθωτική εμπειρία, έχει την δύναμη να επανορθώσει τον πρωταρχικό δεσμό και να ξεσκουριάσει κάθε αγκύλωση που σταματά την ζωή από φόβο ή ανασφάλεια.\nΓιατί είναι τόσο δύσκολο να αφήσουμε πίσω μας έναν χωρισμό;\nΚάθε χωρισμός, λίγο ή πολύ, επηρεάζει αρνητικά τη ζωή μας\nΣκιώδες αρχέτυπο: Όλοι κρύβουμε μέσα μας μια σκοτεινή πλευρά\nΣτους κύκλους των ψυχολόγων, η έννοια του σκιώδους αρχέτυπου είναι πολύ διαδεδομένη και χρησιμοποιείται για να περιγράψει τη διαδικασία των εσωτερικών συγκρούσεων που λαμβάνουν χώρα στη ψυχή μας σε μια δεδομένη χρονική στιγμή.


«Τα αποτελέσματα των ενδιάμεσων εκπτώσεων 2014» - PDF\nDownload "«Τα αποτελέσματα των ενδιάμεσων εκπτώσεων 2014»"\n1 «Τα αποτελέσματα των ενδιάμεσων εκπτώσεων 2014» Η ΕΣΕΕ πραγματοποίησε την περιοδική έρευνα για τις ενδιάμεσες εκπτώσεις και διερεύνησε τη στάση και τις απόψεις των εμπόρων για το άνοιγμα των Κυριακών. Η έρευνα ήταν τηλεφωνική με χρήση δομημένου ερωτηματολογίου σε τυχαίο δείγμα 250 εμπορικών επιχειρήσεων σε παραδοσιακές εμπορικές αγορές αστικών κέντρων της χώρας. Επίσης καταγράφηκαν οι απόψεις πολλών Εμπορικών Συλλόγων από όλη τη χώρα. Εκπτώσεις Συνολικά, η εκπτωτική περίοδος του Νοεμβρίου, όσον αφορά τις πωλήσεις των εμπορικών καταστημάτων κινήθηκε σε ίδια ή χαμηλότερα επίπεδα από την αντίστοιχη περσινή. Το 40,2% των επιχειρήσεων είδε τις φετινές πωλήσεις τη συγκεκριμένη περίοδο αναφοράς να παραμένουν στα ίδια επίπεδα και το 37,2% σε χαμηλότερα. Σε μεγαλύτερο βαθμό πλήττονται οι επιχειρήσεις που δραστηριοποιούνται σε πωλήσεις ειδών οικιακού εξοπλισμού όπου το ποσοστό αυτών που εμφάνισαν χαμηλότερες πωλήσεις ανέρχεται στο 47,2%. Το ίδιο φαινόμενο παρατηρείται και για τις επιχειρήσεις που έχουν έδρα στην επαρχία, όπου το αντίστοιχο ποσοστό φτάνει στο 44,2% Τέλος μία στις πέντε εμπορικές επιχειρήσεις εμφάνισε αύξηση πωλήσεων την εκπτωτική περίοδο του Νοεμβρίου του 2014 έναντι του\n2 Πανελλαδικά οι επιχειρήσεις που δεν συμμετείχαν στο εκπτωτικό δεκαήμερο του Νοεμβρίου, αγγίζουν το ένα τρίτο του συνόλου του δείγματος, συγκεκριμένα το 28%. Όσον αφορά τις υπόλοιπες, το επίπεδο των εκπτώσεων κυμάνθηκε για την πλειονότητά τους μεταξύ 11% και 20%. 2\n3 Ενδιαφέρον παρουσιάζει το επίπεδο των εκπτώσεων ανάλογα με τον τομέα δραστηριότητας των επιχειρήσεων. Καταρχήν μία στις δύο επιχειρήσεις στον κλάδο των επιμορφωτικών και ψυχαγωγικών ειδών δεν συμμετείχαν στις εκπτώσεις του Νοεμβρίου, ενώ το αντίστοιχο ποσοστό στις επιχειρήσεις με είδη ένδυσης συμπιέζεται στο 14%. Όμως τρεις στις πέντε επιχειρήσεις που δραστηριοποιούνται στην ένδυση πραγματοποίησαν μάλλον χαμηλές εκπτώσεις της τάξεως έως 20%. 3\n4 Τα εμπορεύματα που διέθεσαν οι επιχειρήσεις σε έκπτωση αφορούσαν είτε το σύνολο των εμπορευμάτων τους, είτε το μεγαλύτερο μέρος των νέων παραλαβών της σεζόν καθιστώντας το εκπτωτικό δεκαήμερο αρκετά δελεαστικό ως προς την ποικιλία, για τους καταναλωτές. Το εκπτωτικό δεκαήμερο του Νοεμβρίου φαίνεται να μην επηρεάζει τον συνολικό τζίρο, για το διάστημα της φθινοπωρινής χειμερινής σεζόν, το 43% των επιχειρήσεων. Επίσης ένας στους τέσσερις επιχειρηματίες πιστεύει ότι τελικά μειώνει τον συνολικό τζίρο, ενώ ένας στους τρεις ότι έχει θετικό αντίκτυπο. 4\n5 Το ίδιο περίπου ποσοστό με τις επιχειρήσεις που αυξάνουν τον τζίρο τους λόγω του δεκαημέρου, δηλαδή το ένα τρίτο, βρίσκει σύμφωνο η εφαρμογή του συγκεκριμένου μέτρου, αντιθέτως η πλειονότητα (52%) του εμπορικού κόσμου διαφωνεί με την εφαρμογή του. Οι Εμπορικοί Σύλλογοι για τις εκπτώσεις Σύμφωνα με τους κατά τόπους Εμπορικούς Συλλόγους, οι πωλήσεις των καταστημάτων λιανεμπορίου το εν λόγω διάστημα των ενδιάμεσων εκπτώσεων 5\n6 κινήθηκαν οριακά πτωτικά σε σύγκριση με την αντίστοιχη ενδιάμεση εκπτωτική περίοδο. Παρατίθεται Πίνακας με τις δηλώσεις των Εμπορικών Συλλόγων. «ΕΝΔΙΑΜΕΣΕΣ ΕΚΠΤΩΣΕΙΣ 2014» Εκτίμηση της αγοραστικής κίνησης κατά την περίοδο των ενδιάμεσων εκπτώσεων σε 85 περιοχές της χώρας Νοέμβριος (2014/2013) Περιοχές % μείωσης/αύξησης 1. Αθήνα (κέντρο) 2. Θεσσαλονίκη (κέντρο) 3. Πειραιάς 4. Ν. Ιωνία 5. Περιστέρι 6. Μοσχάτο 7. Νίκαια (+) 11-20% 8. Χαλάνδρι (-)0-10% 9. Κηφισιά (-)0-10% 10. Μαρούσι 11. Γαλάτσι 12. Ίλιον 13. Γλυφάδα (+) 11-20% 14. Π. Φάληρο 15. Κερατσίνι 16. Πατήσια (+) 11-20% 6\n7 17. Λευκάδα 18. Αγρίνιο 19. Αλεξανδρούπολη 20. Ιωάννινα 21. Άρτα 22. Αταλάντη 23. Ηγουμενίτσα 24. Λαμία 25. Αγ. Κωνσταντίνος 26. Σύρος 27. Λιβαδειά 28. Θήβα 29. Γιαννιτσά 30. Έδεσσα 31. Πτολεμαΐδα 32. Αμύνταιο 33. Καβάλα 34. Βέροια 35. Φλώρινα 36. Ρόδος 37. Κάρυστος 38. Χαλκίδα (+) 21-30% (-) 21 30% 7\n8 39. Πύργος 40. Καρδίτσα 41. Φάρσαλα 42. Βόλος 43. Δράμα 44. Κατερίνη 45. Κομοτηνή 46. Μεγ. Παναγιά- Χαλκιδική 47. Πολύγυρος- Χαλκιδική 48. Ρέθυμνο 49. Αγ. Νικόλαος (Κρήτης) 50. Σάμος 51. Καλαμάτα (+) 11-20% 52. Χανιά 53. Σέρρες 54. Σπάρτη 55. Πάτρα 56. Ηράκλειο 57. Κέρκυρα 58. Κόρινθος 59. Κυπαρισσία 60. Ζάκυνθος 8\n9 61. Ναύπλιο 62. Κιάτο 63. Λέσβος 64. Νάξος 65. Λασίθι 66. Ξάνθη 67. Τρίκαλα 68. Λάρισα 69. Αργοστόλι 70. Ναύπακτος 71. Πύλος 72. Αγ.Θεόδωροι 73. Άργος 74. Κεφαλονιά &Ιθάκη 75. Ελασσόνα 76. Σητεία 77. Ιεράπετρα 78. Κιλκίς 79. Σκύδρα 80. Κοζάνη 81. Γρεβενά 82. Σαντορίνη 9\n10 83. Ορεστιάδα 84. Λήμνος 85. Κως Κυριακή Στο πλαίσιο της έρευνας, οι έμποροι ρωτήθηκαν εάν, σύμφωνα με την δυνατότητα που τους εκχωρεί η πρόσφατη υπουργική απόφαση, άνοιξαν τα καταστήματά τους την Κυριακή 2 Νοεμβρίου. Για ΟΣΑ καταστήματα άνοιξαν παρατηρείται ότι τρεις στους τέσσερις επιχειρηματίες πιστεύουν ότι τελικά η Κυριακή δεν επηρέασε θετικά τον τζίρο του εκπτωτικού δεκαημέρου. Με άλλα λόγια ο τζίρος της Κυριακής απορρόφησε εκείνο των προηγούμενων και επόμενων ημερών. Αναφορικά με τον αριθμό των απασχολούμενων, μόλις το 1% των επιχειρήσεων έχει προσλάβει επιπλέον υπάλληλο για να καλύψει την ανάγκη απασχόλησης προσωπικού για τις Κυριακές. Το 65% των περιπτώσεων έχει επωμιστεί προσωπικά την κάλυψη της ανάγκης, ενώ το 33% έχει επεκτείνει το ωράριο του υπάρχοντος προσωπικού. 10\n11 Όσον αφορά το λειτουργικό κόστος της επιχείρησης, το 45% των επιχειρήσεων απάντησαν ότι επιβαρύνεται είτε πάρα πολύ είτε πολύ από το άνοιγμα των Κυριακών, το 35% λίγο ενώ μόλις το 16% δήλωσε ότι δεν έχει επιβαρυνθεί καθόλου. 11\n12 Αποπληθωρισμός και Προσφορές Πόσο τελικά συμφέρει τον καταναλωτή η απελευθέρωση των προσφορών σε περίοδο επίμονου αποπληθωρισμού; Οι αποπληθωριστικές πιέσεις συνεχίστηκαν για 20ό συνεχή μήνα στην ελληνική οικονομία, εξέλιξη που παγιώνει την πτωτική τάση του επιπέδου των τιμών στη χώρα. Το συμπέρασμα αυτό προκύπτει τόσο από την ανάλυση του Εθνικού Δείκτη Τιμών Καταναλωτή (ΔΤΚ) όσο και από την εξέταση του Εναρμονισμένου Δείκτη Τιμών Καταναλωτή (ΕνΔΤΚ). Ειδικότερα τον Οκτώβριο, ο ΔΤΚ υποχώρησε (-1,7%), συγκριτικά με τον αντίστοιχο μήνα πέρυσι, ενώ η μέση μεταβολή δωδεκάμηνης περιόδου διαμορφώθηκε σε -1,4%. Αντίστοιχα, ο ΕνΔΤΚ συρρικνώθηκε τόσο σε σχέση με τον Οκτώβριο του 2013 (-1,8%), όσο και ως μέση μεταβολή δωδεκάμηνης περιόδου (-1,5%). Οι αρνητικές αυτές επιδόσεις συγκαταλέγονται μάλιστα στις τέσσερις χειρότερες από την εκδήλωση του αποπληθωρισμού τον Μάρτιο του Αν μάλιστα ληφθεί υπόψη ο κίνδυνος του αποπληθωρισμού που απειλεί σοβαρά πλέον την Ευρωζώνη (0,3% ο πληθωρισμός το Σεπτέμβριο και στο 0,4% η πρόβλεψη για τον Οκτώβριο ), προκαλείται δικαιολογημένη ανησυχία για τη δυνατότητα ανάκαμψης ή έστω σταθεροποίησης του επιπέδου των τιμών. Παράλληλα, ιδιαίτερο προβληματισμό προκύπτει από το γεγονός ότι οι παραπάνω εξελίξεις έλαβαν χώρα τη στιγμή που οι ενδείξεις σταθεροποίησης της ελληνικής οικονομίας και βελτίωσης του μακροοικονομικού και επιχειρηματικού περιβάλλοντος ενισχύονται. Εκτός από την πτώση του ονομαστικού ΑΕΠ, τη δυσμενή μεταβολή της αναλογίας του δημοσίου χρέους ως προς το προϊόν (βιωσιμότητα χρέους), την άνοδο των πραγματικών επιτοκίων και την ακύρωση επενδύσεων, η διαφαινόμενη παγίωση των αποπληθωριστικών πιέσεων επιφέρει αρνητικές επιπτώσεις στη λειτουργία της αγοράς. Ο «διαιωνιζόμενος» αποπληθωρισμός δημιουργεί προσδοκίες για περαιτέρω υποχώρηση των τιμών των προϊόντων και των υπηρεσιών στο μέλλον, με αποτέλεσμα την αναβολή των αγορών και την πτώση της ζήτησης. Παράλληλα, η αναβλητικότητα της καταναλωτικής δαπάνης μειώνει τον κύκλο εργασιών των επιχειρήσεων, διογκώνοντας το ήδη οξύ πρόβλημα της ελλιπούς ρευστότητας αλλά και των φτωχών επιχειρηματικών αποτελεσμάτων. Πρόκειται με άλλα λόγια για φαύλο κύκλο. Ο πρόεδρος της ΕΣΕΕ, κ. Βασίλης Κορκίδης σχολίασε τα αποτελέσματα: «Οι παραπάνω εξελίξεις συντελούν στη διατήρηση του φαύλου κύκλου της ισχνής οικονομικής δραστηριότητας, αφού στην ουσία διασκεδάζουν κάθε πιθανότητα ανάκαμψης. Ήδη, οι «πολλά υποσχόμενες» ενδιάμεσες εκπτώσεις (Μαΐου-Νοεμβρίου) δεν κατάφεραν να τονώσουν τον κύκλο εργασιών, αλλά σύμφωνα με τα πανελλαδικά στοιχεία, στην πραγματικότητα συνετέλεσαν στη συρρίκνωση του τζίρου των μικρομεσαίων εμπορικών επιχειρήσεων. Ως εκ τούτου, η απελευθέρωση των προσφορών σε ένα περιβάλλον επίμονων αποπληθωριστικών πιέσεων το μόνο που θα κατορθώσει είναι να απελευθερώσει τον επιζήμιο εγχώριο αρνητικό πληθωρισμό με περαιτέρω πτώση του κύκλου εργασιών και διόγκωση των αρνητικών αποτελεσμάτων των επιχειρήσεων. Υπό αυτό το πρίσμα, ο καταναλωτής θα βρεθεί αντιμέτωπος με διπλές τιμές όλο το χρόνο χωρίς δυνατότητα σύγκρισης, με χαμηλότερης ποιότητας προϊόντα και υπηρεσίες αλλά και με ολιγοπωλιακού χαρακτήρα συμπεριφορές και άλλες πρακτικές». 12


Τελικά τι θυμούνται τα νήπια από τα παιδικά τους χρόνια; - Mothersblog.gr\n23 Μαϊ 2018\tΨΥΧΟΛΟΓΙΑ\nΤα δημιουργικά αυτά μικρά μυαλουδάκια των παιδιών μας, είναι πραγματικά κάτι το συναρπαστικό, και αυτό είμαι σίγουρη πως δεν είμαι η μόνη που το πιστεύει.\nΠαρόλα αυτά, την ίδια στιγμή, μοιάζει να μην έχουν και «μνήμη ελέφαντα», για αυτό και συχνά χρειάζεται να επαναλαμβανόμαστε χίλιες φορές την ημέρα. Όμως, εσύ ξέρεις τι πραγματικά θυμούνται τα νήπια; Πώς λειτουργούν στην πραγματικότητα και γιατί δεν μπορούν να θυμούνται όλα όσα τους έχουμε ήδη πει;\nΗ ειδικός για νήπια, Dr. Sally Goldberg, λέει στο Romper πως η μνήμη ενός μικρού παιδιού μπορεί να καταλάβει μόνο την επανάληψη και το συναίσθημα. Η ανάγκη για επανάληψη είναι κάτι που μπορούμε εύκολα να κατανοήσουμε ως γονείς, ενώ η ανάγκη τους για συναίσθημα είναι κάτι που δεν περιμέναμε ότι θα επηρέαζε στο να θυμηθούν ένα γεγονός. Όλη η διαδικασία της μνήμης και πώς λειτουργεί, δηλώνει η Goldberg, είναι κάτι περίπλοκο να καταλάβουμε.\n«Κάθε πληροφορία που λαμβάνει ένα παιδί μικρότερο από δύο ετών, μπαίνει σε έναν κουβά και μπερδεύεται με όλα τα υπόλοιπα. Διότι, κάθε άνθρωπος είναι ένα “προϊόν” των εμπειριών του. Οι εμπειρίες της παιδικής ηλικίας κάνουν τον άνθρωπο αυτό που είναι σήμερα. Διαμορφώνουν τον χαρακτήρα τους εξ ολοκλήρου, καθώς οι αναμνήσεις τους είναι μόνο εμπειρίες. Μία εμπειρία ενός νήπιου αντιστοιχεί σε ένα πολύ μεγαλύτερο ποσοστό χώρου στο μυαλό ενός ενήλικα».\nΣύμφωνα με την Goldberg, «όλες οι εμπειρίες περνούν και φιλτράρονται από την ένταση που τις έχουν βιώσει. Ένα μωρό θυμάται οτιδήποτε έχει βιώσει ξανά και ξανά. Για αυτό και έχει μεγάλη σημασία να επαναλαμβάνετε αυτά που κάνετε και λέτε, ώστε να γίνει οικείο στο παιδί σας. Παρόλα αυτά, όσο μεγαλώνουν, η μνήμη τους διαλέγει αυτά που θα θυμούνται. Ύστερα από αυτό, ο εγκέφαλος συνεχώς μαθαίνει και μεγαλώνει, ενώ ταυτόχρονα χαμηλώνει ταχύτητα. Επομένως, όσο περνούν τα χρόνια και τα στάδια ζωής, οι αναμνήσεις γίνονται πιο ξεκάθαρες, λεπτομερείς και συγκεκριμένες».\nΕπιπλέον, η Scientific American δηλώνει πως τα νεότερα σε ηλικία παιδιά, θυμούνται πολύ συγκεκριμένα επεισόδια από τη βρεφική ηλικία, τα οποία ξεχνούν μετά. Οπότε εάν αναρωτηθείς ποτέ εάν το παιδί σου θυμάται τα δεύτερα γενέθλιά του, η απάντηση είναι «Ναι». Όμως, δεν θα τα θυμάται για πάντα.\nΤο πιο σημαντικό πράγμα στη μνήμη του νηπίου σου είναι ότι έχει γεμίσει με καθημερινές εμπειρίες σε συναισθηματικό επίπεδο. Μπορεί λοιπόν, να μην θυμάται ο έφηβος γιος σου το τελευταίο ταξίδι στη γιαγιά, θυμάται όμως την αίσθηση ασφάλειας και άνεσης που είχε βιώσει εκεί. Αυτό είναι κάτι που θα θυμάται για πάντα.\nΤότε και τώρα! Όταν οι παιδικές αναμνήσεις ζωντανεύουν


Ακρίτας της Μακεδονίας: Ποια είναι η Τεούτα Αρίφι;\nΠοια είναι η Τεούτα Αρίφι;\nΑπό χτες κυκλοφορεί στο διαδίκτυο μία δήλωση της νέας αντιπροέδρου της ακροδεξιάς κυβέρνησης Γκρούεφσκι. Η κυρία λοιπόν αυτή , είναι Αλβανίδα και προέρχεται από το κόμμα DUI του Αλβανού Αχμέτι και δήλωσε ότι το ζήτημα της ονομασίας της χώρας για διεθνή χρήση μπορεί να εξεταστεί(μας κάνει δηλαδή χάρη) και όχι τα ζητήματα της ταυτότητας.\nΑυτό όμως που δεν ξέρει ο κόσμος είναι ότι η κυρία αυτή ι σύμφωνα ....\nμε το ιστολόγιο του ΕΠΣΕ-ΕΟΔΜ ...\n..είναι μέλος της Διεθνής Συμβουλευτικής Επιτροπής της ΕΟΔΜ.\nΑναρτήθηκε από Akritas στις 1:23 π.μ.\nΑνώνυμος 9 Αυγούστου 2011 - 9:33 π.μ.\nΤους αλλους τους ειδατε?\nκατα τα αλλα ακτιβισμος και ξερο ψωμι απο τα γνωστα μπουμπουκια.\nΑνώνυμος 10 Αυγούστου 2011 - 9:01 π.μ.\nΗ ΕΛΛΑΔΑ ΕΞΕΤΑΖΕΙ ΜΟΝΟ ΤΟ ΕΝΑΝΤΙ ΟΛΩΝ (ERGA OMNES) ) ΚΑΙ ΟΧΙ ΟΝΟΜΑ ΓΙΑ ΔΙΕΘΝΗ ΧΡΗΣΗ Η ΔΙΑΦΟΡΑ ΑΝΑΜΕΣΑ ΣΤΑ ΔΥΟ ΕΙΝΑΙ ΤΕΡΑΣΤΙΑ Α. Βαρδας\nAkritas 10 Αυγούστου 2011 - 10:15 π.μ.\nΒάρδα με αυτούς που μας κυβερνούνε (πλέον διακυβερνούνε) μην περιμένεις να κρατήσουνε και πολύ το erga omnes. Θα πάει άπατο όπως και η χρήση της «Μακεδονίας».\nΑνώνυμος 11 Αυγούστου 2011 - 12:23 π.μ.\nΑΚΡΙΤΑ ΑΝ ΚΑΙ ΟΙ ΣΗΜΕΡΙΝΟΙ ΠΟΛΙΤΙΚΟΙ ΤΑΓΟΙ ΕΙΝΑΙ ΑΝΑΞΙΟΙ ΤΗΣ ΙΣΤΟΡΙΑΣ ΤΟΥ ΓΕΝΟΥΣ ΜΑΣ ΕΝΤΟΥΤΟΙΣ ΔΕΝ ΕΧΟΥΝ ΑΛΛΗ ΕΠΙΛΟΓΗ ΑΠΟ ΤΟ "ΕΝΑΝΤΙ ΟΛΩΝ" ΝΟΜΙΖΩ ΕΙΝΑΙ ΚΑΙΡΟΣ ΝΑ ΔΟΜΗΘΕΙ ΜΕΣΑ ΑΠΟ ΤΟ ΙΝΤΕΡΝΕΤ ΕΝΑ ΚΙΝΗΜΑ ΕΘΝΙΚΗΣ ΑΦΥΠΝΙΣΗΣ ΚΑΙ ΠΡΟΤΑΣΕΩΝ ΑΝΤΙ ΜΟΙΡΟΛΑΤΡΙΑΣ ΟΙ ΒΟΥΛΓΑΡΟΙ ΤΩΝ ΣΚΟΠΙΩΝ ΕΙΝΑΙ ΣΕ ΔΙΝΗ ΔΙΕΘΝΗ ΘΕΣΗ ΑΣ ΤΟ ΕΚΜΕΤΑΛΕΥΤΟΥΜΕ ΤΩΡΑ ΚΟΒΟΝΤΑΣ ΤΟ ΚΕΦΑΛΙ ΤΟΥ ΦΙΔΙΟΥ Α Βαρδας


ΣΥΡΙΖΑ: Ετεροχρονισμένο πρωταπριλιάτικο ψέμα από την κυρία Σπυράκη τα περί άσπιλης και έντιμης ΝΔ\n7:29 μμ, Πέμπτη 05 Απρ 2018 7:29 μμ, Πέμπτη 05 Απρ 2018\nO ΣΥΡΙΖΑ με ανακοίνωση που εξέδωσε σχολιάζει τη συνέντευξη της Μαρίας Σπυράκη στο capital.gr. Το κυβερνών κόμμα μεταξύ άλλων κάνει λόγο για «ετεροχρονισμένο πρωταπριλιάτικο ψέμα από την κ. Σπυράκη τα περί άσπιλης και έντιμης Νέας Δημοκρατίας».\nΑν διαβάσει κανείς τη συνέντευξη που παραχώρησε η εκπρόσωπος τύπου της Νέας Δημοκρατίας στην ιστοσελίδα capital.gr, θα μείνει με την εντύπωση ότι η κ. Σπυράκη ζει σε άλλη χώρα. Λίγες μέρες μετά τις αποκαλύψεις για τα μη εξυπηρετούμενα δάνεια της Νέας Δημοκρατίας, τα οποία υπερβαίνουν τα 223 εκατομμύρια ευρώ, αλλά και για τις δικαστικές έρευνες που διεξάγονται σχετικά με ενδεχόμενες παρανομίες που αφορούν τον τρόπο με τον οποίο συνήφθησαν, η κ. Σπυράκη, δήλωσε πως το κόμμα της «δεν έχει να λύσει κανένα λογαριασμό με τη χρηματοδότηση του»!\nΕπιπλέον, η κ. Σπυράκη ισχυρίστηκε πως το κόμμα της δεν έχει καμία σχέση με τη διαπλοκή! Συνιστούμε στην κ. εκπρόσωπο τύπου της ΝΔ να ρωτήσει το κόμμα της και τον Κυρ. Μητσοτάκη σχετικά με τον τρόπο με τον οποίο χρηματοδοτούσε η Siemens τη ΝΔ από το 1990 και μετά. Ή να ρωτήσει τον κ. Φρουζή της Novartis, ο οποίος συνέτασσε εκθέσεις για τις άριστες σχέσεις που διατηρούσε με τις ελληνικές κυβερνήσεις από το 2010 ως το 2014, για να αναφερθούμε μόνο σε κάποιες από τις πιο τρανταχτές περιπτώσεις. Επίσης, μάλλον η κ. Σπυράκη έχει ξεχάσει και την πρόσφατη συζήτηση στη βουλή για την υπόθεση NOOR1, όπου ο κ. Μητσοτάκης προσπάθησε να καλύψει πλήρως τον κ. Μαρινάκη. Σε κάθε περίπτωση, τα περί άσπιλης και έντιμης ΝΔ, θα μπορούσαν να γίνουν κατανοητά μόνο ως ετεροχρονισμένο, κακόγουστο και προσβλητικό πρωταπριλιάτικο ψέμα.\nΣκουρλέτης στον Realfm 97,8: Αδόκιμος ο τρόπος του Καμμ...\nΧατζηδάκης στον Realfm 97,8: Η κυβέρνηση δεν διεκδικεί ...


Volvo I-Shift - Ένα κιβώτιο με δυνατότητες «Ηρακλή»\nΤο I-Shift, 15 χρόνια μετά από την εφαρμογή του και με τις συνεχείς εξελίξεις, προσφέρει μοναδική ισχύ και ασφάλεια στον επαγγελματία.\nΌταν το I-Shift εφαρμόστηκε το 2001, αντιμετωπίστηκε με σκεπτικισμό. Σήμερα πάνω από το 92 τοις εκατό όλων των νέων φορτηγών της Volvo παγκοσμίως, είναι πλέον εξοπλισμένα με το I-Shift. Με τις θετικές επιπτώσεις στην κατανάλωση καυσίμου και τις εξαιρετικές επιδόσεις, το έξυπνο κιβώτιο ταχυτήτων είναι απαραίτητο για τους οδηγούς φορτηγών και τους μεταφορείς.\nΈνα Volvo I-Shift με γρανάζια τύπου «Crawler Gears» μπορεί να ξεκινήσει από στάση με βάρος έως και 325 τόνους σε σοβαρές καταστάσεις, ενώ όπως αναφέρεται κατάφερε να τραβήξει 750 τόνους σε εργασίες στο λιμάνι του Γκέτεμποργκ.\nTo I-Shift διπλού συμπλέκτη διατηρεί υψηλή ροπή μεταξύ των αλλαγών των ταχυτήτων, ενώ πέρυσι το καλοκαίρι κατέρριψε το παγκόσμιο ρεκόρ στα 500 και 1.000 μέτρα από στάση, που είχε βάλει η FIA.\nTo I-Shift επιτρέπει επίσης στον χρήστη να οδηγεί με πολύ χαμηλές ταχύτητες περίπου 0,5 χιλιόμετρα ανά ώρα, η λειτουργία αυτή αποτελεί τεράστια βοήθεια κατά την εκτέλεση ελιγμών ακρίβειας σε δύσκολους δρόμους οδήγησης εργοταξίων.\nVOLVO: Δύσκολη εκκίνηση κινητήρα\n5 αστέρια EuroNCAP για τα Volvo S60 και V60\nFL Electric το πρώτο ηλεκτρικό φορτηγό της Volvo με αυτονομία που φτάνει τα 300 χιλιόμετρα [video]\nΑυτόνομo ηλεκτρικό concept Volvo 360c - H εναλλακτική του μέλλοντος στα αεροπορικά ταξίδια [video]\nΗλεκτρικά λεωφορεία Volvo για το Harrogate στο Ηνωμένο Βασίλειο


Επιχείρηση κάθαρσης | Contra.gr\nΡαγδαίες είναι οι εξελίξεις στην Αχαϊκή. Η «ταλαιπωρημένη» φέτος ομάδα της Κάτω Αχαγιάς δεν δείχνει να βρίσκει την ηρεμία της. Και αυτό αναμένονται εξελίξεις στην συνεργασία κάποιων ποδοσφαιριστών με την διοίκηση της ομάδας. Η κακή απόδοση κάποιων μεταγραφών του καλοκαιριού είναι πάρα πολύ χαμηλή, ενώ οι ίδιοι οι παίκτες αμείβονται αδρά για τις υπηρεσίες τους, οι οποίες σύμφωνα με τους ιθύνοντες δεν είναι αυτές που τους αρμόζουν.\nΑρχικά, υπήρχε η σκέψη για εκκαθαρίσεις τη μεταγραφική περίοδο του Δεκεμβρίου, αλλά μετά το νέο στραπάτσο στη Ρόδο η υπομονή εξαντλήθηκε. Ο Βασίλης Στασινόπουλος σε συνεργασία με τον πρόεδρο Τάκη Παναγιωτόπουλο έχουν πάρει τις αποφάσεις τους και είναι πιθανό μέσα στην εβδομάδα η Αχαϊκή να προχωρήσει στην αποδέσμευση δύο ή τριών παικτών.\nΣτο αγωνιστικό μέρος στο παιχνίδι με τον Αχαρναϊκό δεν θα δώσει το παρόν ο Μεθενίτης ο οποίος στατεύτηκε ενώ αμφίβολη πρέπει να θεωρείται και η συμμετοχή του Γεωργόπουλου ο οποίος είναι τραυματίας.


ΤΡΙΠΟΛΙΤΗΣ - Έφυγε νωρίς… Έφυγε νωρίς... - ΤΡΙΠΟΛΙΤΗΣ\nΔυόμιση μήνες πριν, τέλη Μάρτη τού ’45, μετά την υπογραφής τής Βάρκιζας, στα γραφεία τής Κεντρικής Επιτροπής τού ΚΚΕ στην Αθήνα φτάνει ένα γράμμα έντεκα αριθμημένων σημείων. Στα τελευταία τρία σημεία μεταξύ άλλων λέει:\nΈχετε απομονωθεί από τη λαϊκή μάζα, έχετε χάσει τόν παλμό της. Συνέλθετε έστω και τώρα. Δεν είναι αργά. Αργότερα σίγουρα θα είναι πολύ αργά και θα χρειαστούν τεράστιες θυσίες σε κόπους και σε αίμα(1)…\nΜην πιστεύετε πως η «εθνοφυλακή» θα είναι πραγματικά εθνικός στρατός και μη βάζετε τόν κόσμο να δέχεται τούς μπουραντάδες σαν «παιδιά τού λαού». Μην κάνετε τό έγκλημα να επιτρέψετε στην «εθνοφυλακή» να εγκατασταθεί παντού και να παίξει τό ρόλο τής παλιάς χωροφυλακής… Πάντως μην κάνετε τό έγκλημα να αργείτε. Ενεργήστε σύντομα και δραστήρια… Εύχομαι να σκεφτείτε ώριμα έστω και την τελευταία στιγμή.\nΕπί όλων τών ανωτέρω ελπίζω να έχω γραπτή απάντησή σας με έκτακτο σύνδεσμο…\nΕν πορεία, 24 Μάρτη του ’45.\nΑπάντηση δεν πήρε(2), ήλπιζε κοντά δυόμιση μήνες… Το βράδυ τής 15ης Ιουνίου 1945(3), απομονωμένος με τους συντρόφους του και αφού είχε δώσει και την τελευταία μάχη με την «εθνοφυλακή», τράβηξε τό μπιστόλι του να συναντήσει τόν Καραϊσκάκη…\n1. Το γράμμα αυτό υπήρξε διπλά μοιραίο. Προέβλεψε τήν οδυνηρή και αιματηρή συνέχεια, τον εμφύλιο πόλεμο. Ο λόγος που δεν έλαβε απάντηση προστέθηκε στους λόγους που οδήγησαν στο τραγικό τέλος αυτού που ήταν ο πλέον απαραίτητος.\n2. Στην 3η Συνδιάσκεψη του ΚΚΕ, στις 14 Οκτωβρίου 1950, ο Νίκος Ζαχαριάδης θα πει. «Ο Βελουχιώτης εκτός από τ’ άλλα ήταν και δηλωσίας… Δούλευε διαλυτικά και χαντάκωνε τό Κόμμα και τον ΕΛΑΣ». Το 1962, ο Ζαχαριάδης θα εξομολογηθεί στον Αχιλλέα Παπαϊωάννου, ταγματάρχη τού ΕΛΑΣ, που τον επισκέφτηκε στην εξορία του στο Σουργούτ. «Ο Άρης ήταν ένας άξιος καπετάνιος τού ΕΛΑΣ. Ένα ατίθασο και λογικό παλικάρι. Ήταν ο νέος Καραϊσκάκης… Τον θυσίασα μπροστά στο τείχος τής τότε Κεντρικής Επιτροπής τού Κόμματος. Έχω βαρειά την ευθύνη και ασήκωτο βάρος στη συνείδησή μου…».\n3. Σύμφωνα με την επικρατούσα άποψη ο Άρης αυτοκτόνησε το πρωί τής 16ης Ιουνίου 1945, άποψη που καταρρίπτουν επιζώντες (και αυτόπτες) σύντροφοί του (Βαγγέλης Γκονέζος). Ίσως οφείλεται στο γεγονός ότι ο στρατός τον βρήκε νεκρό εκείνο το πρωί. Την επόμενη ο «Ριζοσπάστης» δημοσίευσε τήν επίσημη διαγραφή του από το Κόμμα…\nΑναρτήθηκε\tστις 15 Ιουνίου 2021\t, 08:03:31 - Σχόλια 2 - Εκτύπωση\nΑναρτήθηκε\tστις 15 Ιουνίου 2021\t, 08:03\n15 Ιουνίου 2021, 08:29:46\nΟ παραμερισμός και η διαγραφή του Άρη από το κόμμα είναι ό,τι πιο ντροπιαστικό και ταυτόχεονα τραγικό για το ελληνικό αριστερό κίνημα.\n16 Ιουνίου 2021, 18:00:45\nΤο ελληνικό αριστερό κίνημα, χωρίς ετικέτες, μια ζωή κάνει λάθη.\n© ΤΡΙΠΟΛΙΤΗΣ, Πολιτική και Αριστερά εν Τρίπολει 2019 -2021 - https://tripolitis.gr/?p=1523, 15 Ιουνίου 2021\t- Εκτύπωση 30.07.2021


FREZYLAC ΒΡΩΜΗΣ ΟΛΙΚΗΣ ΑΛΕΣΗΣ ΜΕ ΓΑΛΑ, ΜΗΛΟ ΚΑΙ ΒΑΝΙΛΙΑ - βιοΠοιότητα\nΒιολογική κρέμα για βρέφη μετά τον 6ο μήνα, με προβιοτικά Bifidus, βρώμη και μήλο βιολογικής καλλιέργειας, φυσική βανίλια και 32% βιολογικό γάλα 2ης βρεφικής ηλικίας. Είναι πλούσια σε φυτικές ίνες και έχει απαλή υφή και τέλεια διαλυτότητα. Εμπλουτισμένο με όλες τις απαραίτητες βιταμίνες και ιχνοστοιχεία για την υγιή ανάπτυξη του βρέφους.\nΒράζετε φρέσκο καθαρό νερό για 5 λεπτά & αφήνετε να γίνει χλιαρό (περίπου στους 55 C). Μετρήστε και αδειάστε την απαιτούμενη ποσότητα βρασμένου νερού (130 ml νερό) στο πιάτο του μωρού.\nΠροσθέστε περίπου 5 κουταλιές της σούπας σκόνη βρεφική κρέμα Βρώμη ολικής άλεσης με Γάλα, Μήλο και Βανίλια. Ανακατέψτε καλά μέχρι να γίνει ένα ομοιογενές μίγμα με απαλή υφή και ταΐστε με καθαρό κουτάλι.\n← FREZYLAC ΦΑΡΙΝ ΛΑΚΤΕ ΜΕ ΔΗΜΗΤΡΙΑΚΑ ΚΑΙ ΓΑΛΑ\nFREZYLAC ΡΥΖΑΛΕΥΡΟ ΜΕ ΓΑΛΑ →